Prest da dena Nafarroako Bertsolari Txapelketako finalerako — Nafarroako Bertsolari Txapelketa 2019\nPrest da dena Nafarroako Bertsolari Txapelketako finalerako\nMartxoaren 23an Iruñeko Anaitasuna kiroldegian egingo den finalaren aurkezpena egin du Nafarroako Bertsozale Elkarteak, Anaitasunan bertan. Han izan dira zortzi finalistak, elkarteko eta Iruñeko Udaleko ordezkariekin batera.\nPrest da dena Nafarroako Bertsolari Txapelketako finalerako. Martxoaren 23an jokatuko da finala Iruñeko Anaitasunan, 17:00etan hasita. Zortzi bertsolari ariko dira kantuan, txapela eskuratu nahian: Eneko Lazkoz, Xabier Terreros, Joanes Illarregi, Eneko Fernandez, Julio Soto, Xabat lllarregi, Julen Zelaieta eta Xabi Maia. Fernando Anbustegi izango da ekitaldiko aurkezlea, eta Alaitz Rekondo ariko da gaiak jartzen.\nNafarroako Bertsozale Elkarteak gaur egin du finalaren aurkezpen prentsaurrekoa, Anaitasunan bertan. Han izan dira Alaitz Rekondo eta Ander Perez NBEko lehendakari eta koordinatzailea, Maider Beloki Iruñeko kultur zinegotzia eta finaleko zortzi bertsolariak. Rekondok azaldu duenez, Nafarroako Bertsolari Txapelketa eta finala, "urte osoan zehar egiten den lan isilaren fruitua eta alderdirik ikusgarriena da", eta zentzu horretan, bertsoa zaindu eta geroratzeko egiten den lana nabarmendu du. Alde horretatik, hezkuntza arautuan, bertso eskoletan eta aisialdiaren eremuan bertsoa transmititzeko egiten den lana goraipatu du. Era berean, txapelketa eta bestelako egitasmoak aurrera eramateko laguntzen duten hamarnaka bolondresengan jarri du arreta, haien lana eskertzeko. Azkenik, finalaren balioa azpimarratu, eta harako gonbitea luzatu du: "Nafarroako bertsogintzaren transmisio eta sustapenean urrats berri bat egiteaz gain, festa handia ere izango da".\nMaider Belokik, bere aldetik, txapelketak bertsoa eta euskara Nafarroa osoan barreiatzeko egiten duen ekarpena goraipatu du. Era berean, Iruñeko Udalak eta Nafarroako Bertsozale Elkarteak finala elkarlanean antolatzeko sinatutako hitzarmenaren berri eman du. Udalak, hain zuzen ere, ekitaldiaren antolaketak dakartzan gastuen zati bat hartuko du bere gain.\nFinala, martxoaren 23an\nMartxoaren 23an jokatuko da finala, heldu den larunbatean, 17:00etan hasita. Bi atal izango ditu finalak: lehenengoan zortzi bertsolariak ariko dira. Bigarren atalera lehen atalean puntu gehien eskuratutako bi bertsolariak pasako dira. Bi ataletako puntuazioak batuta puntu gehien lortzen duenak jantziko du txapela.\nZortzi bertsolarietatik bi dira lehen aldiz final batean kantatuko dutenak, hain zuzen ere, Joanes Illarregi eta Xabat Illarregi anaiak. Gainerakoek badakite zer den final batean kantatzea: Julen Zelaietak hamaikagarren finala izango du, Julio Sotok bederatzigarrena, Eneko Lazkozek eta Xabier Terrerosek seigarrena, Eneko Fernandezek laugarrena eta Xabi Maiak bigarrena. Finalisten artean ere badira txapeldunak: Julio Sotok lautan irabazi du (2010, 2011, 2015 eta 2017an), eta behin Julen Zelaietak (2008).\nFinalerako sarrerak eskuragai daude www.bertsosarrerak.eus atarian (martxoaren 23ko goizera arte), bai eta ondorengo puntu fisikoetan ere bai (ostirala 22ra arte): Karrikirin (Iruñea), Fantxike (Elizondo), okindegia (Lesaka), Maimur (Leitza), Xapatero (Etxarri) eta Olgarenea (Lizarra). Finalaren egunean bertan, gainera, irekiko da Anaitasunako leihatila 15:30etatik aurrera. Ordu horretan bertan irekiko dira aretoko ateak ere. Taberna zerbitzua saioa hasi aurretik baino ez da izango.\nFinala www.bertsoa.eus eta www.eitb.eus webgunetan jarraitu ahal izango da zuzenean, streaming bitartez. Gainera, ETB1ek buruz burukoa emango du, diferituan, larunbat horretan bertan, 21:00etatik 22:00etara bitarteko tartean. Hainbat hedabide ere akreditatu dira ekitaldia bertatik bertara jarraitzeko.\nZortzi finalistak, gaur goizean Anaitasuna kiroldegiko pistan.


Istanbulgo makina hauek birziklatzearen truke kaleko txakurrak elikatzen dituzte — Gaztezulo\nIstanbulgo makina hauek birziklatzearen truke kaleko txakurrak elikatzen dituzte\nIstanbulgo makina hauek birziklatzearen truke kaleko txakurrak elikatzen dituzte Turkiako Istanbul hirian daude kaleko txakurrei plastikozko botilen truke janaria ematen dieten makinak. Honela, jada erabilerarik ez duen plastikoa truke-objektu bihurtzen da. https://www.gaztezulo.eus/albisteak/istanbulgo-makina-hauek-birziklatzeagatik-kaleko-txakurrei-janaria-ematen-diete https://www.gaztezulo.eus/albisteak/istanbulgo-makina-hauek-birziklatzeagatik-kaleko-txakurrei-janaria-ematen-diete/@@download/image/maquina_recicla_botellas.jpg\nTurkiako Istanbul hirian daude kaleko txakurrei plastikozko botilen truke janaria ematen dieten makinak. Honela, jada erabilerarik ez duen plastikoa truke-objektu bihurtzen da.\nFuntzionamendua oso erraza da, norbaitek makinan birziklatzeko botila sartzean txakurrentzako janaria askatzen da makinaren beheko aldean. Honek ez du inongo kosturik ez hiriarentzat, ezta bertan botilak uzten dituztenentzat eta txakurrentzako janariaren gastuak makinaren erakundeak berak ordaintzen ditu bertan birziklatutakoarekin.\nHonela beraz, onura bikoitza da, plastikoa birziklatzeaz gain, kale txakurrei jaten ematen baitzaie. Kalkulatzen da hirian 150.000 txakur abandonatu daudela.\nZifra hau, kaleko katuei gehitzen bada Istanbulen sekulako arazoa dute eta hiritar askok euren kabuz pozointzen dituzte animaliak. Honela, gobernuak hiritik kanpora parke bat eraiki behar izan du jaberik gabeko animalia hauentzat.\nMakina hauek animali hauei bizitza hobea eskaini diezaiokete eta bide batez birziklatze ohiturak bultzatu hirian.


Artisautza eta nekazaritza ekologikoaren hogeita hamar postuk jantziko dute Sanmigeletako azoka — Aretxabaletako Udala\nArtisautza eta nekazaritza ekologikoaren hogeita hamar postuk jantziko dute Sanmigeletako azoka\nFormatu egokituan, erakustokiak Durana eta Mitarte kaleetan jarriko dira, eta berrikuntza gisa, baita Iralabarri plazatxoaren azpian ere. Aizkolariek eta harrijasotzaileek girotuko dute, ohi bezala, igandeko eguna.\nPandemiak iaz eragindako geldialdiaren ondoren, Sanmigeletako azoka berreskuratuko da aurten formatu egokituan. Eszenatoki berriak gehitu dira, postuen arteko distantzia eta pandemiari aurre egiteko gainerako prebentzio neurriak bermatzeko. Durana eta Mitarte kaleek eta, berrikuntza gisa Iralabarrik (plazatxoaren azpian), artisautza eta nekazaritza ekologikoaren azoketako 30 erakustoki jasoko dituzte. Feria irailaren 25ean izango da 10:00etatik 14:00etara.\nSan Migel kulturala izeneko programa Unai Elkoro alkateak, Ainhoa Cabero Kultura zinegotziak eta Inma Miguel teknikariak aurkeztu dute. Ariane Unanue erlezainak ere parte hartu du ekitaldian.\nAipatutako kaleak izango dira, beraz, artisau erara egindako artikuluen erakusketa zabal eta askotarikoaren erakusleiho. Pintura, bitxiak, ehungintza, ilerako osagarriak, kakorratza, eztia… egongo dira ikusgai eta salgai eskualdeko artisauak, batez ere Aretxabaleta eta Arrasatekoak, bilduko dituzten hamalau postuetan. Bestalde, Biolur elkartearekin batera antolatzen den nekazaritza ekologikoaren azokak hogei bat erakustoki jarriko ditu: barazkiak, frutak, gazta, marmelada, arropa ekologikoa…\nFeriaren egitarauari txistulariek egingo duten dianarekin emango zaio hasiera, 10:00etan. Tril Emakume Taldeak prestatutako taloak dastatzeko aukera ere egongo da Herriko plazan. Gainera, Lekaixokak antolatuta, Balkoitik balkoira bertso saioak giroa jartzen lagunduko du, Beñat Gaztelumendi eta Etxahun Elortza bertsolariekin (Udaletxe zaharra, 13:00etatik aurrera).\nKantu herrikoiak eta herri kirolak\nAzoka izango da irailaren 25eko egunaren ardatz nagusia. Hala ere, arratsaldean, Anoetatik etorritako bost musikari buru dituen Iratzar kantari taldeak euskal kantu herrikoien errepertorioaz osatutako emanaldia eskainiko du Herriko plazan (19:30ean). Bestalde, 12 eta 17 urte bitarteko nerabeek paintballaz gozatu ahal izango dute Ibarrako berdegunean (16:30etik aurrera).\nIgandean, ohi bezala, herri kirolak izango dira nagusi, Hodei Ezpeleta, Xabier Zaldua, Andoni Izeta eta Bihurri aizkolarien eskutik. Hodei eta Jakes Iruretagoiena, eta Lierni Osa harrijasotzaileek, eta Karlos Aretxabaletak, azken hau Iparraldeko jokuekin, ere parte hartuko dute Herriko plazan egingo den erakustaldian. Herri kirolek hartuko duten lekua mugatu egingo da eta ikusleak eserita egongo dira (13:00etan hasita).


Fase berriak - Irutxuloko Hitza : Irutxuloko Hitza\nEz dakit zuen Whatsapp-ari gauza bera gertatu zaion, baina nireak ez du, duela hiruzpalau aste bezala, bost minutuan behin mugikorra dar-dar batean jartzen. Badirudi, hala pentsa zitekeen arren, bideo, meme, gif eta antzekoen produkzioa, ez dela daukagun denbora librearekiko zuzenki proportzionala. Badago beste zerbait.\nEta, itxialdiaren kontu honek grazia dezente galdu du dagoeneko, ezta?\nEsango nuke fase berri batean sartu garela, edo sartzeko beharra daukagula, behintzat. Eta beharra daukagu, guretzako eta gureentzat denbora edukitzea oso ondo dagoelako, baina denbora alperrik galtzea, bizitza alperrik galtzea bezala hartzen dugulako gehiegitan. Eta horregatik, agian, entzuten diot gero eta gehiagori, izoztuta bezala geratu den denbora honek on egingo digula jendarte moduan.\nNormaltasun berri horretara iristen garenean, elkarren artean beste modu batera hitz egingo omen dugu, izango omen gara justuago, solidarioago eta geure barruari bezala, ondokoari ere benetan begiratuko omen diogu.\nNahiko nuke. Nahiko nuke, baina ez nago seguru. Eta ez nago seguru, krisi honen erdian ere, betikoak aberasten ari direla iruditzen zaidalako; eta normaltasun berri horretara, gutxi zeukatenak gutxiagorekin sartuko direlako; eta, eta nahiko nuke, baina ez nago seguru.\nHori bai, zorionez, bozketak galtzera ohitzen hasia nago azkenaldian.


Nire leihotik txorien kantua aditzen dut - - Guaixe.eus\nNire leihotik txorien kantua aditzen dut\nJuankar Mugartza 2020-05-08 08:35\nTxori batek zerua zeharkatzen du kirola egitera atera direnen buruen gainean. Erreken eta soroen gainetik, Beriain mendia imajinatzen dut, nire etxetik, askatasunean. Eta haitzaren eta uraren erreinuan piramide handi horretatik harroturik ibarrera jaisten diren ur-jauziak irudikatzen ditut.\nUmeen barre algarak entzuten ditut kalearen beste aldean. Beren gurasoren batekin daude eta jolasean ari dira pilota txiki batekin. Etxeratzeko ordua dutela pentsatu dut, dagoeneko ilargia eta eguzkia batera ikusten baitira hodeiez beteriko zeruan. Kilkerrak hasi dira kantatzen, haizea nire aurpegian sentitzen dut.\nEgunaren azken eguzki izpi txikiak nire balkoiraino ailegatzen dira eta maite-maite egiten didate azalean. Konfinatua nago, eta hala ere familia dut ondoan, erosketak egitera joan naiteke, zakarra zakarrontzira eraman dezaket, txakurrarekin paseatzera atera naiteke, mugi naiteke leku batetik bestera kirola egitera, nahiz eta normalean kirolik ez egin.\nEta orduan, haien irudia etortzen zait burura. Duela bi urtez konfinatuta daude. Ezin dira dauden lekutik mugitu ezta zakarra zakarrontzira botatzeko ere. Ezin dira balkoira atera eguzki izpi batez gozatzeko, balkoirik ere ez dutelako, kasurik onenean barroteez beteriko leihatila zikin bat. Ezin diote paseo bat eman beren txakurrari. Ezin dituzte anai-arreba txikiak parkera atera. Ezin dute aitona edo amona zaindu. Ezin dute bisitarik izan.\nLehen garrantzirik gabeko gauzarik sinpleena iruditzen zitzaiguna ezinbestekotzat jotzen dugu gaur. Konfinamenduko hainbat egunen ondoren nekea guztioi nagusitzen zaigun arren, haiengandik zer ikasia dugu.\nSasi guztien gainetik eta hodei guztien azpitik beren burmuinetan lainotzen hasiak zeuden paisaiak berandu baino lehen berreskuratuko dituztela badakite eta barne-barnean gordetzen dituzten ametsek beste egun bat gehiago itxialdian eusteko adina indar ematen diete.\nErrepika ditzatela eliz dorreko ezkilak haien omenez, atera daitezela fanfarreak kalera..! Aurrera goaz, inork ez gaitu geldituko!!!


www.meteoalarm.eu Europako edozein lekutan gertatu daiteken muturreko eguraldi egoera baten aurrean prestatuak egoteko, informazio garrantzitsuena ematen digu.\nEguraldi zatarreko fenomeno bat gertatzeko posibilitatea jakinaraziko digu, adibidez, uholde arriskua egongo den euriteak, erauntziak, haizeteak, bero handiak, suteak, lainoak, elurteak (bisutsak barne) edo hotz handiak ; gainera, fenomeno eraginari buruz edo eguraldi txarragatik, adibidez elurroldeak, basoko suteak edo muturreko kosta fenomenoak jakinarazten digu.\nBegirada baten bidez, jakin daiteke Europako zein lekutan egon daitekeen eguraldi arriskutsua. Web orriko mapetan erabiltzen diren koloreek, arriskuaren garrantzia eta izan ditzakeen ondorioak azaltzen dizkigu. Europako mapan, herrialde partaide bakoitzak, momentuko oharretan agertzen den maila altueneko kolorea edukiko du. Herrialde bat aukeratuz gero, ohar nazional eta erregionalak ikusiko dira.\nGehinezko alerta-mailei elkartutako koloreentzat (laranja eta gorria) lurralde-informazioari piktogramak eransten zaizkio, arrisku potzentziala ekar dezakeen eguraldi motaren ideia ematen duena, hain zuzen ere. Saguarekin herrialdeko edozein eskualde aukeratuz, arrisku altuenen informazio zehatzagoa aurkituko da.Zenbat denboratan espero den fenomenoa jasotzea edo beste ezaugarri batzuk, intentsitatea adibidez barne hartuta dago. (pilatutako elur kopurua, etab.).Maila erregionalean ikusi daitezkeen irudiak, fenomeno eta ahalezko arriskuarekin lotuta egongo dira.\nwww.meteoalarm.eu gaurko edo biharko eguraldiaren informazioa hautatzeko aukera emango dizu. Herrialde bakoitzak igorritako ohar idatziez zehaztasun gehiago jakin nahiez gero, Herrialdeko Meteorologi Zerbitzu Nazionalarekin konektatzeko aukera egongo da, saguarekin logotipoa hautatuz.\nwww.meteoalarm.eu Europako herrialde askoren Meteorologi Zerbitzu Nazionalek publiko eta ofizialek sortutako muturreko eguraldiaren informazio garrantzitsua biltzen duen Web orria da. Europa guztirako interpretazio koherente, ahal den unibertsalizatuena izateko.\nwww.meteoalarm.eu EUMETNETek garatua izan da, Meteorologi Zerbitzu Europar sarea. Ekimen hau Mundu Meteorologi Organizazioak (OMM) gogorki babesten du.


Ekogunea, Kutxa Gizarte Ekintza Zertan ari gara Kontsumo berdea Reale Arenatik Gipuzkoako Baratzetara\nReale Arena estadioko pipa azalak Gipuzkoako lurrerako ongarri bihurtzeko proiektua.\nDonostiako Reale Arena estadioan jasotako pipa azalak ongarri bihurtzeko Reale Arenatik Gipuzkoako Baratzetara proiektua bultzatu dute, Kutxa Ekogunea eta Real Sociedad Fundazioak. Horrela, ingurumen kontzientziatik ekintzara pasatuz.\nAzken urtean 100.000 tona pipa inguru kontsumitu ziren ligako futbol-zelaietan. Eta pipa horien oskolen %70a baino gehiago lurrera bota ziren. Hori arazo bat da; izan ere, garbitzetik haratago, beste hondakin batzuekin nahastuta ezin dira birziklatu. Baina, modu selektiboan biltzen baditugu, errefusa izatetik, balioa duen lehengai izatera pasatzen dira.\nZaletuek pipa azalak biltzeko ontzia jaso.\nPipa azalak bertan bildu eta horretarako egokitutako edukiontzietara bota.\nOndoren, konpostaje-piletan, baratzetako hondakin freskoekin nahastuko dira eta 9 eta 12 hilabete arteko prozesuaren ondoren, konposta izango dugu.\nHala, zaletuak proiektu honen eragile nagusi dira, izan ere, bere lankidetza funtsezkoa da kalitatezko bilketa egiteko, ezinbestekoa ekimenaren arrakastarako. Zaletuek futbol zelaian adierazitako ilusioa, lurrak ongarritu eta emandako fruituak ere ondoren Gipuzkoarrontzat fruitu izango da.\nEkimen honekin, Errealak bere erantzukizun soziala eta pertsonekiko ardura eta bere ingurukoekiko konpromisoa betetzen ditu, futbolak ingurumenarekiko jarrera iraunkorragoak bultzatzeko eta areagotze bide onena izan daitekeela jakitun.\nEra berean, Kutxa Ekoguneak gizartean ohitura iraunkorrak ezartzen laguntzen du eta ekonomia zirkularra sustatzen du, bai klubarekin eta bai zaleekin elkarlanean.\nReale Arenatik Gipuzkoako Baratzetara hondakinen kudeaketan aitzindari den ekimen bat da, gizarte osoarentzat eredu bihurtu nahi duena.\n*Espacios Intermedios diseinu agentziarekin landua.\nProiektuari buruzko informazio gehiago nahi duzu? Jarri gurekin harremanetan.


21/02/2018 09:03 0 commentaires\nGreba feministaren abestitzarrak\nGazteleraz, euskaraz, galegoz eta katalanez mintzo da datorren Martxoaren 8ko planto egunari musika banda ipini nahi dion abestia.\nDatorren Martxoaren 8an, emakume langileen nazioarteko egunean Euskal Herriko mugimendu feministak “planto” egitera deitu ditu emakumeak. Joan den urtean Latinoamerikako hainbat herrialdeetan antolatutako grebei jarraipena emango zaio aurtengo deialdiarekin. Lau arlo nagusitan eragingo du grebak: lan greba, zaintza greba, ikasle greba eta kontsumo...\n14/02/2018 11:54 0 commentaires\nMartxoak 8 eta gizonak. Zer egin greba feministan?\nDatorren martxoaren 8an Euskal Herriko mugimendu feministak “planto” egitera deitu ditu emakumeak. Joan den urtean Latinoamerikako hainbat herrialdeetan antolatutako grebei jarraipena emango zaio Euskal Herrian. Lau arlo nagusitan eragingo du grebak: lan greba, zaintza greba, ikasle greba eta kontsumo greba.\nPlanto egunaren nondik norakoak zehazteko asanbladak antolatzen ari dira zenbait eskualdetan. ELA, LAB, ESK, Steilas, EHNE Bizkaia eta Hiruk sindikatuek aldiz, Euskal Herriko...


Efektu optikoa Ibaiondo Gizarte Etxean, ur testurarekin — Fatxada aireztatuak\nEfektu optikoa Ibaiondo Gizarte Etxean, ur testurarekin\nULMA Architectural Solutionsek Fatxada Aireztatuz estali du Gasteizko Ibaiondo Gizarte Etxe berria, eta eraikinak ur miniuhin ehunduraren bidez lortutako efektu optiko berezia hartu du. Gure Vanguard gamaren plaka estandarraren eredu bat da, hainbat bolumenetakoa, 15 mm-ko neurria duten uhinak sortzen dituena. Ehundura horrek kolore bereko panelak eta hainbat norabidetan kokatutako ildaskak dauzka, eta horrek egunean zehar aldatuz doan polikromatismo efektu optikoa lortzea ahalbidetzen du, fatxadaren akabera aberasten duten ñabardurekin.\nProiektuaren asmoa zen irudi ireki bat eskaintzea, herritarraren arreta bisuala lortzeko. Proiektua egin zuten arkitektoak Idom ACXT Arquitectos-eko Jesus Armendariz Eguillor, Amaia Los Arcos Larumbe eta David Resano Resano izan ziren, eta argi izan zuten material hori hautatuko zutela proiektuaren lehiaketa fasetik, zeren eta oso modu positiboan eta esperimentatzeko aukera gisan baloratu baitziren hormigoi polimeroak eskaintzen dituen aukerak, bai ehundurei bai akaberei dagokienez.\nULMAk diseinatu eta fabrikatzen du Fatxada Aireztatua, baina horretaz gainera, instalazioaz ere arduratzen da. Era horretan, hasi eta buka zerbitzua eskaini, eta amaierako emaitzaren kalitatea bermatzen du.\nHormigoi polimeroa material aurrefabrikatua da, oso erresistentea eta iraupen handikoa. Iragazgaitasun ezaugarriak ere badituenez, asko murrizten dira mantentze kostuak, urez eta xaboiz erraz garbitu baitaiteke.\nalizar fácilmente con agua y jabón.


Udazkena estreinatuko duen hileko azokan neguko lehen produktuen eskaintza - Beasaingo Udala\nUdazkena estreinatuko duen hileko azokan neguko lehen produktuen eskaintza\nArgitaratua: 30 Iraila 2019\nUdako nahiz neguko barazkien eskaintza larunbat honetako azoka berezian\nUrriaren 5ean izango da hileko lehen larunbateko bertako produktuen azoka berezia. Loinazko San Martin plaza azpira gerturatzen direnek, udako produktu batzuk ez ezik negukoak ere erosteko aukera izango dute. Udako produktuen artean, besteak beste, tomatea, piperrak eta berenjenak izango dira. Negukoen artean, azak, azaloreak eta porruak izango dira. Barazkiez gain, ohi bezala, loreak, eztia, gazta, gozoak, haziak, ogia eta txerrikia ere izango dira. Azokan erosketak egindakoen guztien artean erosketa poltsak eta zenbait errezeta jasotzen dituen liburuxkak banatuko dira.\nTailerraren atalean, azaroaren 2ko odolki lehiaketa eta dastaketa eguna gerturatzen ari denez, motorrak berotzen hasteko, Iban Mate sukaldariak osagai nagusi odolkia duten pintxoak egingo ditu eta gero horiek dastatzeko aukera izango da.\nAzoka girotzeko Loinatz Musika Eskolako trikitilariak eta pandero-joleak izango ditugu 12:00etatik aurrera, ohi bezala.\n11:30 Odolki pintxoak egiten ikasteko tailerra Iban Materen eskutik.\nHileko lehen larunbateko azoka berezia, duela ia hiru urte Udal gobernuak martxan jarritako egitasmoa da eta honen helburua, bertako ekoizleen baserritarren lana balioan jarri eta garaian garaiko produktuen kontsumoa areagotzea ez ezik, kontsumitzaileak azokara erakartzea ere bada. Horretarako, azoka dinamizatzeko ekintza ezberdinez osatutako egitaraua antolatzen da hilero.


Igorreztarrok, Euskal Herriari ia hiru bira, Euskera bultzatzeko – Igorre sarean\nIgorreztarrok, Euskal Herriari ia hiru bira, Euskera bultzatzeko\nigorresarean\tARRATIA NEWS\t 2014/06/15 2014/06/16 1 Minute\nAtzo, goizeko 09:00etatik arrastiko 20:00ak arte ibili zirean herritarrek kilometroak egiten. Kontrol bat ziklokroseko pistan, eta han puntu gorria, hurrego kontrola Kultur etxean, eta han puntu berdea, eta ostera be, beste bat. Horrela ibili ziren atzo ehunka igorreztar. Batzuk txirringaz, gehienak oinez, adin guztietakoak. Askok eta askok euskeraz bizi gura dot kamisetak soinean jantzita.\nKultur etxean Euskal Herriko mapa erraldoia parau eben; kilometroak egiten zirean heinean, hainbat lagunek kilometro horiek eginda, noraino heltzen genbiltzan ipinten eben bertan. Igorretik urten, kostalderantza joan, eta kostaldetik lapurdira, Doninane Garazira eta Maulera, eta ostean, hegoalderantza Nafarroako beheko puntaraino, Argetaseraino. Ondoren berriro Igorrerantza Biasteritik pasatzen.\nEta III. Mile Baietz honetan, 2156 kilometro bete genduzan -iaz 2023-, aipaturiko bira birritan, eta hirugarrena osatzeko oso kilometro gutxi gelditu zirela, ea datorren urtean… Antolatzaileak, San Kristobaleko Txokoko Intxaurbizkar Kultur Elkartekoak izan dira hirugarren aldiz, eta oso pozik agertu zirean herriarren erantzunagaz. Eskerrik asko zuoi ekintza hori ostera be antolatzeagaitik.\nIII Mile Baietz\nItxaurbizkar Kulturu Elkartea\nArgitaratuta 2014/06/15 2014/06/16\nPrevious Post Tortilla eta pintxo lehiaketa arrakastatsuak atzo Igorren\nNext Post Udalaren bandoa, jaietako lehen asteburuan egondako erasoen inguruan


Ken Zazpi taldearen 2017ko kontzertuak: Elorrio, Oñati, Basauri, Donostia | Musika | EiTB\nKen Zazpi taldearen 2017ko kontzertuak: Elorrio, Oñati, Basauri, Donostia\nKen Zazpik lau kontzertu emango ditu 'Phoenicoperus' bira bukatu aurretik\nAgur kontzertua Donostiako Kursaalen izango da, azaroaren 30ean. Aurretik, gutxienez, Elorrio, Oñati eta Basauri bisitatuko dituzte.\nBira bukatu aurretik lau kontzertu emango dituela iragarri berri du Ken Zazpik sare sozialen bidez. 2016an abiatu zuen talde bizkaitarrak "Phoenicoperus" bira, izen bera daukan estudioko zortzigarren diskoa argitaratu eta denbora gutxira. Harrezkero, agertokiz agertoki ibili dira proiektu horretako kantuak aurkezten.\nAlabaina, taldeak azken orduotan jakinarazi du udazkenean bukatuko dutela bira, Donostiako Kursaal aretoan, hain zuzen. Hantxe emango dute azaroaren 30ean Eñaut Elorrietak eta taldekideek agur kontzertua.\nAurretik, baina, badituzte gutxienez beste hiru zuzeneko. Hasteko, gaur bertan, Elorrioko plazan arituko dira, Bizkaiko aipatu udalerriko jaiak girotze aldera. Hilaren 29an, berriz, Oñatiko plazan dute hitzordua. Bukatzeko, Donostia harrapatu baino lehenago, urriaren 27an, zehazki, Basauriko Social Antzokiko oholtzara igoko dira.\nBirako azken kontzertuak\nIrailak 8, ELORRIO (plazan)\nIrailak 29, OÑATI (plazan)\nUrriak 27, BASAURI (Social Antzokian)\nArazoak 30, DONOSTIA (Kursaal jauregian)


Álvarez Emparanza, José Luis (2005ko bertsioa)\nEuskal idazlea, hizkuntzalaria eta politikaria.\n1929ko irailaren 27an jaio zen Donostiako Antiguo auzoan (Gipuzkoa). 1954 inguruan bere jaiotetxetik hurbil dagoen leku baten izena hartu eta Txillardegi ezizena erabiltzen hasi zen, eta izen horrekin ezagutzen da gaur egun ere. Bere gurasoak euskara ezagutzen bazuten ere ez ziren euskal hiztunak, beraz, beranduago ikasi behar izan zuen bere kabuz. 1948an euskara gogotsu ikasteari ekin zion.\nBilbon Ingeniaritzako ikasle zela kartzeleratu zuten lehen aldiz, euskal aberriaren aldeko mugimenduan zuen militantzia zela eta. Euskal Alderdi Jertzaleak etsi egin zuela iritzita burumakur, Ekin ikasle iraultzaile taldearen sortzaileetako bat izan zen eta geroago Euskadi Ta Askatasuna (E.T.A) erakundearen sortzailetako bat, 1959an. 1961ean erbestera jo zuen, poliziarengandik ihesi. Ondoren, Paris eta Bruselan lan egin zuen, irakasle gisa nagusiki. ETAko militante izan zen garaian fronte abertzale edo aberkoi baten beharra babestu zuen eta marxismo-leninismoaren aurka azaldu zen.\n1967an erakunde armatua utzi zuen. 16 urte etxetik urrun eman ostean, 1977an deserritik itzuli eta ESB (Euskal Sozialista Biltzarrea) alderdi politikoa sortu zuen Iñaki Aldekoarekin batera. Era berean, deserritik etorri eta berehala Euskal Herrian Euskaraz mugimenduaren sortzaileetako bat izan zen. 1980an ESB alderditik bota zuten, euskarak alderdi politiko horretan jokatzen zuen paperari buruzko afera baten ostean. Beranduago, Herri Batasuna koalizioko senatari izan zen.\nExkixu (Elkar, 1988) izan zen hurrengo eleberria. Lan hori errealismo sozialista ortodoxoenetik hurbil koka daiteke. Mari Jose Olaziregik idatzi duenez "eleberriaren azalpen ideologikoak (E.T.A. erakundeko kidea da protagonista eta haren inguruan garatzen da argumentua) eta eleberriaren formaren garapenak (pertsonaiak karikaturak baino ez dira, garapen narratiborik gabeak) helburu literarioa azpiratu egiten dute".\nIdazlearen azken eleberria Putzu da (Elkarlanean, 1999). Bigarren karlistadaren eta XIX. mende amaiera artean kokatzen da. Protagonista Donostiako gazte bat da, hiria gobernatzen duten agintari liberalen aurka egonik, karlistekin borrokatzeko erabakia hartzen duena. Ondoren, Euskal Herriko hainbat leku zeharkatuko ditu "El Cuartel Real" aldizkariko erredaktore modura, urteen joanarekin, karlismoa alde batera utzi eta "aurre-abertzale" bihurtzen den arte. Azken lan hau argitaratu zenean, egilearekin batera agertu zen Iñaki Egaña historialariak esan zuenez pertsonaia nagusiarengan elementu autobiografiko ugari hautematen dira eleberri honetan. Gauza bera esan zuen Iban Zalduak, eleberriari buruz egindako ikerketan ("Jakin" aldizkaria, 126. zenbakia, 2001 urtea). Bertan esaten duenez Txillardegik testuan zertzelada gehiegi utzi ditu herrialde honen historiari eta geografiari buruz.\nEra berean, Txillardegi ezinbesteko bilakatzen da saiakeraren generoa berritzerakoan. Atal honetan Xabier Altzibarrek egindako ikerketa (Historia de la Literatura Vasca, 200. urtean UHUN-ek argitaratua) laburbilduko dugu. Txillardegik Huntaz eta hartaz argitaratu zuen lehenik eta behin (Goiztiri, 1965). Ibon Sarasolaren ustez (Euskal literaturaren historia, 1971) euskarazko saiakera berritu zuen "aldizkarien orrietatik atera eta hainbeste behar zuen xehetasunez apaindutako hizkuntza funtzional batez hornitu zuen". Askotariko gaiak hartu zituen: existentzialak, erlijiozkoak eta moralak, eta politiko eta ideologikoak. Gainera, Teilhard de Chardin, Kierkegaard, Buda eta Gandhirenganako jitea antzeman daiteke. Edozein modutan ere, Jean Paul Sartre eta Bertrand Russell pentsalarien eragina jaso zuen batez ere, berak beti aitortzen duen bezalaxe. Hizkuntza eta pentsakera lanean (Mensajero,1972) hizkuntzaren, logikaren eta munduari buruzko pentsamendu edo ikuspegiaren arteko harremana jorratzen du. Euskal Herritik erdal herrietara (Autoedizioa, 1978) liburuan aldez aurretik argitaratutako artikuluak bateratu zituen; horrez gain,. Euskal kulturaren zapalketa liburua ere argitaratu zuen (Elkar, 1984). Memoria eta saiakera artean kokatzen den liburu bat ere argitaratu zuen, Euskal Herria helburu (Txalaparta, 1994) izenburupean.\nHalaber, Donostian jaio zen auzoari buruzko historia ere argitaratu zuen: Antigua 1900 (Kutxa, 1992) eta baita autobiografia bat ere: Gertakarien lekuko (Haranburu, 1985).\n2005eko irailean Euskaltzaindiak eta Euskal Herriko Unibertsitateak liburu bat argitaratu zuten Txillardegiren omenez. Liburu horretan 30 kolaborazio zenba daitezke. Urrian Donostian Agur Labartzari liburua aurkeztu zuen.


ideologiko - Elhuyar dictionaries\nizond. ideológico, -a\nideologiko *Examples are automatically obtained from dabilena\n...ideologiko\t...ugu. Giza duintasunaren balioa halako edo holako uste ideologikoen paretzat jo dugu, baita gutxiagotzat ere.\n...ile hauen egoera estutzen du berriro, irizpide ideologikoak ...\n...raren normalizazioaren aldeko jarrera gizartearen sektore ideologiko guztietara hedatu beharko dugu, defendatzen duten planteame...\n...tiko manikeismo zaharraren arteko desoreka. Mezu ideologiko bat emateko forma berriak aukeratzeak ez du obra salbatzen....\n... zuzentzea erantzun dutenen artean. 5. Joera ideologikoak 5.1. Nazio-identitatea Kolektibo honen gehiengoak, ...\n...n osagai oso argi bat egon da: eduki ideologikoa . Azken lanean, baina, sentimenduez hitz egin nahi izan du. ...\nZeinuen balio ideologikoa konnotazio mailan edo kidetasunezko esanguren mailan gauzat...\n...rien mezuak, mamia, milaka euskaldunen iparrorratz ideologikoa izan dira zenbait hamarkadatan, zenbatezinezko manifestazio...\n...garbi jokatzeko jarraibideak daude bertan. Oinarri ideologikoak zehazten ditu, honek ezin du gizarte ...\n...eta ezorduko) batek eraginen lituzkeen endrokatze ideologiko espantuzkorik gabe. Beste batzuetan irudipena dut animalien...


Azkar txerta ezazu hainbat kontrol-laukiak aldi berean Excel-en\nEgiaztapen-kaxak oso baliagarriak dira Excel-en informazioa markatzeko, baina nola egin ditzakezu hainbat kontrol-laukiak behin-behineko lan-eremuan? Kutools for Excel tresna erabilgarri bat onartzen du Batch Insert Check box, honekin, kontrol-lauki anitz sartu ditzakezu barruti zeluletan azkar eta modu egokian.\nKlikatu Kutools >> Txertatu >> Batch Txertatu kontrol-koadroak, ikusi pantaila-argazkia:\n1. Hautatu kontrol-laukiak txertatu nahi dituzun barruti-gelaxkak.\n2. Ondoren, funtzio hau aplikatu egin klik Kutools > Txertatu > Batch Txertatu kontrol-koadroak, eta zelulak guztiak kontrol-laukiekin bete dira, ikusi pantaila-argazkiak:\n1. Ezaugarri hau onartzen du Desegin;\n2. Eginbide hau erabiliz, kontrol-laukiak ere sartu ditzakezu gelaxketan. Hautatu baliozko gelaxkak eta, ondoren, aplikatu Batch Txertatu kontrol-koadroak tresna eta gelaxkaren gelaxka-balioaren aurretik txertatuko da kontrol-laukia:\n3. Ezaugarri hau ez dago erabilgarri Page Layout ikusi pantaila-argazkia jarraian erakusten:\nErabilgarritasun hau aktibatzeko, aldatu Page Layout ikusi normal ikusi azpian ikusi fitxa.


Mikel Caverok irabazi du Lemniskataren V. argazki lehiaketa - Goierriko Hitza : Goierriko Hitza\nMikel Caverok irabazi du Lemniskataren V. argazki lehiaketa\nMikel Cavero: 'El puente'\nMatematika islatzen duen Lemniskataren V. Matematika argazki lehiaketa Mikel Cavero ordiziarrak irabazi du bigarren aldiz jarraian, El puente argazkiarekin. Bigarren saria Carlos Mediavilla urretxuarrak jaso du Hamar argazkiarekin, eta hirugarrena, Soraluzeko Carlos de Cosek Engranes lanarekin.\nEskualdekoa edo sari sozialari dagokiona, Iñaki Hidalgo ordiziarraren Geometria aldagarria II argazkiarentzat izan da. Argazki lehiaketara aurkeztutako 45 argazki aukeratuekin erakusketa osatu dute Lemniskatakoek eta Igartza jauregiko erakusketa aretoan ikus daiteke hilaren 20ra arte. Ondoren, Lazkaoko kultur etxera eramango dute erakusketa.\nMikel Cavero: ‘El puente’\nCarlos Mediavilla: ‘Hamar’\nCarlos de Cos: ‘Engranajes’\nBestalde, Lemniskataren Urtarrila, matematika bila zikloaren barruan, ostiralean, 19:00etan hitzaldia eskainiko du Javier Duoandikoetxea Analisi matematika katedradunak Igartzako jauregian. Irudietako matematika ezkutua: argazkiak, filmak, eskanerrak eta abar gaia aztertuko du. «Medikuntzan adibidez, hainbat eratako irudiak eskuratzeko eta gordetzeko, agerian ez dauden tresna mate- matiko modernoak erabiltzen dira. Horietako batzuk erakutsiko ditugu hitzaldian».


Abenduaren 22an, Olentzero eta solidaritatea Asti Lekun - Asti Leku ikastola\nHome » Albisteak » Astiberri » Abenduaren 22an, Olentzero eta solidaritatea Asti Lekun\nGaur, abenduak 22, Olentzerok bisita egin digu Asti Lekun. Aurtengo ospakizuna desberdina izan da; izan ere, Olentzero menditik jaitsi arte haur guztiek elkarrekin itxaron beharrean, bakoitzak bere gelan hartu du. Hala eta guztiz ere, honek ez dio ilusio izpirik kendu momentuari.\nHalaber, urtero bezala, elkartasuna ere izan dugu ikastolan, ‘Artizar’ elkartearekin eta Bizkaiko Elikagaien Bankuarekin elkarlanean.\nEskerrik asko ikasle eta familiei!


Piriniotan demokrazia, Alpeetan diktadura; 28 kilometro 2.000 metrotik gora - - Aiurri.eus\nPiriniotan demokrazia, Alpeetan diktadura; 28 kilometro 2.000 metrotik gora\nAndoni Urbistondo 2019-07-22 15:18\nTourreko sailkapen nagusia irekia dago erabat, eta galdera asko daude argitzeko. Ziurra den gauza bakarra, hauxe: Pinot izan da igotzaile onena, orain arte.\nDiktadura batean bizi izan gabe ere erraza da demokrazia batean hobeto bizitzen dela esatea. Tourrerako ere aplika genezake esaldi hori. SKY taldearen aginte makilaren pean bizitzera ohitu gara azken bost urtekoan, baina aurten aginte makila beste batzuek dute. Eta horrek ikaragarri handitu du Tourraren ikusmina. Ez baita izen bat edo biko kontua, Parisko maillot horia, bospasei lagunena baizik. Atzo Foix-ko mendietan ikusi zen gutxirekin lasterketa mila pusketetan hausten dela, eta aurretik dagoena ikusita, matematikako ariketarik zailenetan zailena baino konplikatuagoa da, gaur, Tourra nork irabaziko duen esatea. Asmatzen duenak, beraz, aberats.\nEgitate bakarra, momentuz. Thibaut Pinot da tropeleko igotzaile onena. Tourmaleten eta atzo erakutsi zuen. David Gaudu taldekide finaren laguntzarekin aurkariak mugara eraman, eta gero azken kolpea eman. Bernalek bakarrik eutsi zion, baina kolonbiarra ere atzean utzi zuen azkenerako. Baina kolonbiarra horiko borrokatik baztertzea erokeria litzateke. Alpeetan Kolonbiako txirrindulariak hain ondo moldatzen diren mendate garaiak pasako dira, sei, denera, 2.000 metrotik gorakoak. 30 kilometro luze, hain zuzen ere. Pinot-ek ere zalantza sortzen du, itzuli handi gehienetan egun txar bat izan baitu, eta aurtengoa oraindik ez da iritsi. Agian ez da iritsiko...\nThomas-ek lantegi zaila du, itxuraz, ahuldade zantzuak eman baititu. Baina jarduneko garailea da, eta errespetua zor zaio. Kontuz Buchmann-ekin, jauzi kualitatiboa eman baitu, eta isil-isilik podiumeko borrokan sartzeko lehian sartu baita. Kruiswijk hautagai sendoagoa da, urte batzuk baitaramatza dagoeneko onenen olinpoko atea jotzen. Eta zer esan Alaphilippe-i buruz? Bere prestatzaile fisikoak esana da, d'Artagnan mosketariaren gabezia nabarmenena ordu erdiz haragoko igoerak direla, eta ostegun-ostiral-larunbatean horietako dozena erdi izango ditu oraino maillot horiari eusteko indarra erakutsi duen ziklista txikiak. Itxuraz, podiuma bera ere arriskuan eduki dezake, baina esandakoa: ezustekoz betetako Tourrean, ezin aurreikuspen ziurrik egin.\nZer esan Mikel Landa eta Alejandro Valverderi buruz? Quintana 'bihurriaren' oztopoa atzean utzita, mina egin dezakete urrunetik eraso eginda, atzo egin zuten moduan. Bost minutura daude biak, eta bost minutu hutsaren hurrengoa da Alpeetan egongo diren aldeekin konparatuta. Urrunetik erasotzeko moduko taldea duten bakarrak dira, gurditik tira egin dezaketen morroi langileekin. Lasterketako epaile izan liteke Movistar, gaur-gaurkoz podiuma nahiko zail badute ere. Ikuskizun Landak ez ote duen Giroko nekea sumatuko, azken aste honetan, historiak esaten baitigu sarri hala gertatu izan dela urte berean Tourraren aurretik Giroa korritu duten txirrindularien jardunean.\nBihar etapa laua jokatuko da Nimes hiriaren inguruan, esprinterrentzako aproposa. Erne haize-babesekin, toki haizetsua baita Nimes-ko lautada. Asteazkenean Gap hirira iritsiko da Tourra, eta helmugatik 9 kilometrora Sentinelle gaina badago ere, ez da espero oilarren arteko borrokarik, denak indarrak gordetzeko lehentasuna izango baitute Alpeetako triptikoari begira. Zenbaki soilek beldurra ematen dute, honatx xehetasunak, etapaz etapa.\nTourreko etaparik gogorrena, zalantzarik gabe. 208 kilometro bukaezin, eta hiru mendate mitiko bidean: Vars, Izoard eta Galibier. 5.200 metroko desnibel positiboa, eta 16 kilometro 2.000 metrotik gora. Izoard da hiruretan gogorrena, eta Galibier luzeena. Biek ala biek dute ezaugarri berbera, mendatea bera hasi aurretik 12-15 kilometroko sasi ordeka dutela, eta bertan, funtsezkoa da gurditik tira egingo duten morroi finak edukitzea, oilarra, bakar-bakarrik, hustu egingo delako bakarrik badoa, alferrik. Galibier pasa eta Valloire-en bukatuko da etapa, 19 kilometroko jaitsieraren ostean.\nAlpeetako bigarrena, bezperakoaren erabat ezberdina. 126 kilometro baino ez, baina oso bihurria. 580 metrora hasten da, eta Iseran mendatetzarreko 2.772 metroak harrapatu arte, apenas izango du atsedenik tropelak. 3. mailako bi mendate, eta 2. mailako beste bat gaindituko dute, Iseran baino lehen. 13 kilometro eta %7.5eko batez bestekoa du Iseranek, azken 11 kilometroak 2.000 metrotik gora, oxigenoa urrearen salneurrian ordaintzen den eremuan. Jaitsi eta Tignes eski estazioan bukatuko da ostiraleko etapa, 7 kilometroko erremate latza.\nTriptikoaren azkena ere oso gogorra da, indartsuenaren kemena hausteko egokia. 130 kilometro baino ez, baina min handiena egingo duena, ziurrenik, esfortzu pilaketagatik. Cormet de Roselend mendate aspergarria da, 20 kilometro %6ra, atsedenerako batere tarterik gabe. Bigarren mailako beste mendate bat, ondoren, eta Val Thorens bukatzeko: 33.4 kilometroko malda, eta desnibela %5.5ekoa. Baina zer inporta du maldak, 34 kilometroko mendatean? Helmuga 2.365 metrora dagoenean? Ba hori. Duintasunez helmugaratzen dena, txapeldun.\nErne eguraldiari, bero sapa iragarri baitute Alpeetako hiru etapetarako. 28-30 gradu 1.500 metrora, eta 20 baino gehiago gainetan, askoren erresistentzia hauts dezake giro erreak.


Finalean ez dute arratsalde onena izan Jon Maiak eta Beñat Lizasok - Urola Kostako Hitza : Urola Kostako Hitza\nFinalean ez dute arratsalde onena izan Jon Maiak eta Beñat Lizasok\n6.000 lagunen aurrean kantatu dute Gipuzkoako Bertsolari Txapelketako finala zumaiarrak eta azpeitiarrak. Zortzigarren eta zazpigarren egin dute, hurrenez hurren. Beñat Gaztelumendik jantzi du txapela aurten ere.\nEz dute arratsalde ona izan Gipuzkoako Bertsolari Txapelketako finalera iritsi diren eskualdeko bi ordezkariek: Beñat Lizaso azpeitiarrak eta Jon Maia zumaiarrak. Zazpigarren eta zortzigarren egin dute, hurrenez hurren. Biek utzi dituzte ale politak eta hitz-joko biziak, baina askotan ez dute lortu ideiak borobiltzerik.\nIrakurri hemen kronikak azpeitiarrak eta zumaiarrak egindako lanaz:\nLan oso txukuna osatu du Beñat Lizasok finalean\nTxapela aurten ere Beñat Gaztelumendik jantzi du, eta honela geratu da sailkapena:


Txinak 10.000 ziza sakrifikatuko ditu, pneumonia atipikoaren jatorriarekin izan dezakeen loturagatik | Consumer\nTxinak 10.000 ziza sakrifikatuko ditu, pneumonia atipikoaren jatorriarekin izan dezakeen loturagatik\nCantón probintziako animalia basatien hiltegi guztiak ere itxiko ditu.\narabera: Astelehena, 2004ko urtarrilaren 05a\nTxinak erabaki du Cantongo merkatuetan 10.000 zizeta sakrifikatzea eta probintziako animalia basatien hiltegi guztiak ixtea, egin dituzten ikerketek frogatu baitute lotura dagoela espezie horren eta sei hilabetean erregistratutako arnas sindrome akutu eta larriaren (SRAG) lehen kasuaren artean.\nOsasunaren Mundu Erakundeak (OME) maiatzean identifikatu zuen animalia hori birusaren iturburu izango zela. Hala ere, Cantongo agintariek, uda ondoren, giza kontsumorako espezie exotikoak merkaturatzeko debekua kendu zuten, SRAGk galera ekonomiko handiak eragin baitzituen sektorean.\nCantongo Eritasun Infekziosoak Kontrolatzeko Zentroak (CCEI) pneumonia atipikoarekin lotu du hiri horretan ospitaleratutako kazetari txinatar baten kasua. Zibetak espezie basatia dira, eta Txinan oso estimatua da haren haragia.\nCCEIren bozeramaileak adierazi duenez, “tokiko merkatuko zibetetatik ateratako SRAG birusaren laginak bat datoz gaixoari egindako analisiekin”. Hala ere, hark dio azken hilabeteetan ez duela erabili edo kontsumitu zibetako haragia. Gaixoa ospitalean dago oraindik, baina eboluzio ona du, txosten medikoen arabera, eta harekin harremanetan egon ziren 81 pertsonetatik batek ere ez du orain arte pneumonia atipikoaren sintomarik izan. Aditu txinatarrek “birus-inkubagailu” perfektutzat jotzen dute Cantón, probintzia horretako hiltegien eta animalia-granjen osasungaiztasunagatik.\nsrag txinera zibeta


Itxaropena eta Kurtze Txikiko parkeak bukatuta, legealdi honetan, auzoetan eta erdigunean, guztira 8 parke berritzeko 1.128.000 euroko inbertsioa egin du Arrasateko udalak — Arrasateko Udala\nItxaropena eta Kurtze Txikiko parkeak bukatuta, legealdi honetan, auzoetan eta erdigunean, guztira 8 parke berritzeko 1.128.000 euroko inbertsioa egin du Arrasateko udalak\nUdal gobernuak haurrak erdigunean jartzeko apustu irmoa egin du, jolas parkeak berritzeaz gain, Txiki txokoa zabaldu, Santa Barbarako ur parkearen proiektua martxan jarri eta Haurren Kontseilua ere sortu baitu, izan ere, haurrak baitira Arrasateren etorkizuna.\nDagoneko amaitu dira Itxaropena eta Kurtze Txikiko haur parkeak, legealdi honetan berritu diren 8 jolas parkeetan azkenak. Horrela, udal gobernuak, orain lau urte emandako hitza betetzat ematen du, bere programan jasotzen baitzuen jolas parkeak berritu eta zenbait estaltzeko konpromisoa. Guztira 8 parke berritu dira, 6 auzoetan eta 2 erdigunean eta 1.128.688,27 euro inbertitu dira. Inbertsiorik handienak behar izan dituztenak parke estaliak izan dira, guztiak auzoetan, Gorostizako parke estalian 248.901,08 euro inbertitu dira, Makatzenakoan 181.506,67 euro eta Itxaropenakoan 342.193,70 euro, azken hau da, hain zuzen, egin den inbertsiorik handiena. Estalitako parke horiez gain, Munarren 27.588 euro inbertitu dira, Zaldibarren 33.450,45 euro, Nao Santiagon 82.279,15 euro eta Biterin 146.356,86 euro.\nHaurren aisiaren inguruko apustua, beraz, argia izan da legealdian zehar, jolas parke horiez gain, Udalak Txiki txokoa zabaldu du eta Santa Barbarako ur parkearen proiektua egin eta esleipen prozedura martxan jarri du. Udalak haurrak erdigunean jarri ditu eta herriko erabakietan parte-hartzera gonbidatu ditu, 2017an Haurren Kontseilua osatuta. Maria Ubarretxena alkatearen hitzetan “haurrak dira Arrasateren etorkizuna eta haurrak erdigunean jartzea garrantzitsua dela uste dugu”. “Jolas parkeetan inbertsio handia egin dugu, milioitik gorakoa eta uste dugu egin beharreko inbertsioa zela, izan ere, urteotan guztiz ahaztuta egon dira. Gainera gure klima euritsua kontutan izanik beharrezkoak ziren Arrasate bezalako herri batean eguraldi txarrarekin jolastu ahal izateko eremuak. Gure konpromisoetako bat hauxe izan zen eta gure hitza bete dugu” amaitu du Ubarretxenak.


Ameskeriatan — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Ameskeriatan\nLeire Narbaiza 2013/05/20 23:55\nAmestu nuen azaleko orban eta orbain guztiak buruz, hatzek braillean irakurtzen duten bezala, ezagutuko zizkidala; bere gorputza osorik esploratuko nuela, Afrika XIX. mendeko salakot-dun ingeles abenturazaleen antzera.\nOhean ordu txikietan poemak irakurtzearekin egiten nuen amets, Mi amado es fresco y colorado, se distingue entre millares. Su cabeza es oro puro, sus rizos son racimos de dátiles, negros como el cuervo.\nBere bular oparoan burua pausatu eta bertan kezka guztiak lagako nituela, bere besoen abaroan urtu eta bat egingo genuela amesten nuen.\nPlazera eta samurtasuna nahastuta, gauak emango genituela nuen amets. Kezkak eta ardura elkarbanatuz. Barrez eta jolasez beteko genituela egunak; maitasunez eta musuz, gauak.\nBaina ametsak –maitasunak, lilurak eta erakarmenak sortutako sukar-ametsak–, mundu onirikoetatik ez dira errealitate bihurtzen, amets-gaizto izan ezean. Eldarnioak, sarritan, amets politik ez baina gaiztorik ere ez dira bilakatzen. Espejismo hutsa baitira geure buruan.\nErrealitate dosia esnatzean!\nLagun batek e-mail bat bidali dit postari erantzuna emateko. Kontu pribatu batzuk kenduta, hau da funtsean bidali didan mezu ederra:\n"Esan nahi dotzut izenburua ez jatala batere gustatu, mezuaren bukaera ere ez.\nAmetsak benetakoak bihurtzen dira askotan, gutxien uste dozunean. Denbora bihar dabe, hori bai. (...)\nAmetsak benetakoak bihurtzen dira askotan, gutxien uste dozunean. Denbora bihar dabe, hori bai. (...) Baina ametsek merezi dabe.\nEutsi zure ametsei, eta izenburua aldatu artikuluari. ;-)"\nNik esan diot ez diodala artikuluari izena aldatuko, errealitatea eta lur hartu behar delako! Baina ikaragarri eskertzen diot lagun horri bidalitako mezu ederra! Milesker, eder hori!


10. Testua vicente blasco ibañez el intruso eleberriaren pasartea (1904) iruzkina | Lengua y literatura | Xuletas, chuletas para exámenes, apuntes y trabajos\n10. Testua vicente blasco ibañez el intruso eleberriaren pasartea (1904) iruzkina\nEscrito el 19 de Abril de 2018 en vasco con un tamaño de 3,71 KB\nTestu honen garrantzia hau da. Burgesek, oligarkiak, protekzionismoa etengabe eskatuko dute. Ondoren, protekzionismoa nagusitu zen Errestaurazioaren azken aldian. Bizkaiko siderurgiak onura atera zuen. Estatuko burdingintza-eskualde nagusi bilakatu zen. Geroago, enpresa handiak eta garrantzitsuak sortu ziren, adibidez, AHV (1902). Azkenik, beste sektoreen garapena ekarri zuen, adibidez, ontzigintza, metalurgia eta kimikoa.\nTestu hau historiografikoa da, antzinako gertaeretan oinarritutako eleberria, idazlearen ikuspuntuarekin. Motari dagokionez, literarioa da eduki sozialarekin. Egilea Vicente Blasco Ibañez, arrakasta handiko idazle eta politiko valentziarra izan zen. Iraultzailea eta errepublikarra. Union Republicanaren diputatua izan zen Valentziatik 1898-1907. Testu hau ahalik eta irakurle gehiagori zuzenduta dago, hau da, publikoa da. Espazioa eta denboraren aldetik, Valentzian argitaratu zen, 1904. Idazle ospetsua eta herrikoia dela, bere jaioterrian argitaratzea erabaki zuen. Errestaurazioaren bigarren eta azken aldian, Espainiako industrializazioaren finkapena eta garapenaren garaian kokatzen da.\nPeoien etxeak azaltzen eta deskribatzen ditu, beste modu batez esanda, etxe horien definizioa aipatzen du. / Aipagarria da ere nola Arestiren enpatia tristuraz beteta pentsatzen zuen. Langileen lan baldintza tzarrak ulertzen zituela. / Langileen lan-baldintzak azaltzen ditu, lan gogorra, egun osokoa, monotonoa, higiene gutxikoa, osasunarentzako kaltegarria eta soldatak oso baxuak ziren. Horrekin batera etxeetan janari eskasa eta monotonoa zen ere. / Hasieran aipatutako Peoien etxeak deskribatzen ditu, lo egiteko baldintzak ezin txarragoak izan, horren barruan jendea pilatuta zegoen, zikinkeria handia, hezetasuna, bizkarroiak (zomorroak), gaizki eraikita, haizea eta hotza nabaritzen ziren, barruan beti zegoen jendea, hau da, barruko jendea atera bezain laster beste talde bat sartzen zen. / Harrobietako lan-prozedura deskribatzen du oso erraza esanez. / Ondorio sozialak aurkitzen ditugu, oztopoa eskubideak errebindikatzeko eta langile asaldatzaileak ordezkatzea erraza baitzen.\nel intruso eleberriaren pasartea 10. Testua vicente blasco ibañez el intruso eleberriaren pasartea (1904) iruzkina 10.Testu iruzkina VICENTE BLASCO IBAÑEZEN EL INTRUSO ELEBERRIAREN PASARTEA 10. testua iruzkina.com 10. testu-iruskina: vicente blasco ibañezen el intruso eleberriaren pasartea vicente blasco ibañezen el intruso 10.testua vicente blasco el intruso pasartea 10.testua 10. Vicente Blasco Ibañezen “El intruso” eleberriaren pasartea (1904) El intruso iruzkina Vicente Blasco El intruso testu iruzkima VICENTE BLASCO IBÁÑEZEN EL INTRUSO ELEBARRIAREN PASARTEA (1904)testu iruzkina 10. testu iruzkina VICENTE BLACO


Nondik etortzen zaie ipurtargiei argia? - - euskalerriairratia.eus\nNondik etortzen zaie ipurtargiei argia?\nJon Mattin Matxain 2017-11-20 18:41\nIpurtargiak udaberri/udako gauetan ikusten diren intsektu batzuk dira. Baina, zergatik igortzen dute argia intsektu hauek? Zertarako? Nola?\nHasieratik has gaitezen. Intsektu hauen abdomenean molekula mota bat dago, Luziferina deitutakoa (Honek ez du deabruarekin zerikusirik... ez behintzat zuzena. Izenak “argiaren portadorea” esan nahi du. Esan beharra dago hau ez dela molekula konkretua, baizik eta molekula familia bat. Ipurtargiek hauetako bat(zu)k dute. Molekula hau, aireko oxigenoarekin erreakzionatzean, argia emititzen du. Ez edonolako argia, argi ikusgarri baizik (hori-berde kolorekoa). Prozesua konplexua da, eta ez dugu sakonago azalduko.\nIpurtargiek abdomenean sartzen den oxigenoa kontrolatuz, erreakzioa kontrolatu dezakete, eta horrela, argi intentsitatea kontrolatzen dute. Pultsuak bezala igortzen dituzte. Pultsu hauek, eta hauen kolorea, bertze ipurtargiekin komunikatzeko erabiltzen dute. Normalean, arrak eta emeak horrela komunikatzen dira, non dauden adierazteko. Modu honetan, emeak eta arrak topatzen dira, eta sexua izaten dute, arrautzak ernalduz. Kontuan hartu behar dugu arrek hegan egiten dutela, baina emeek ez. Hortaz, gauean ematen den komunikazio bide oso eraginkorra da. Kontuan hartu behar dugu ia 2000 ipurtargi espezie desberdin daudela, eta bakoitzak bere komunikazio modua duela: argiaren kolore, intentsitate, eta pultsu desberdinak dituzte. Baina komunikazio modu hau ez da bakarrik maitasunarekin lotuta. Espezie batzuk beste batzuen argia imitatzen dute, beste helburu batekin. Engainatzea, janaria harrapatzeko.\nEz gara honetaz harritu behar. Ipurtargiak ez dira argia igortzen duten animalia bakarrak. Medusa mota batek ere hala egiten du, eta oro har, itsas-ilunean bizi diren espezie gehienak. Arrazoiak, askotarikoak dira.\nIhes egiteko: txibia mota batzuk isuri egiten dute argia ematen duten osagaiak. Horrela, harrapakaria despistatzen dute.\nElkarrekin komunikatzeko: ipurtargiak bezala, beste askok (bakterio mota batzuk, adibidez)\nAnimaliengan ematen den fenomeno honi biolumineszentzia deitzen zaio. Baina, esan bezala, erreakzio kimiko batzuen ondorioa da. Beste hainbat erreakzio kimikoen ondorioz, argia igortzen da. Orokorrean, fenomeno honi lumineszentzia deritzo. Aplikazio ugari ditu, bat aipatzekotan:\nKimika forentsean: krimen agertoki batean odola dagoen ala ez bilatzeko, “luminol” izeneko molekula bat isurtzen da. Honek, baldintza batzuetan, burdinak kalazitatutako erreakzio bat ematen du, argi urdinxka igorriz. Gela ilunpetan egon behar da, hau ikusteko. Odolaren burdinak ematen du erreakzioa, eta horrela, odola ikusi ez arren, erreakzio honen bidez jakin daiteke ea odola dagoen. Hala ere, ez da guztiz fidagarria.\nJostailu batzuetan: argi barretan... (adibide gehiago bilatuko ditut)\nDena den, lumineszentzia ez dugu nahastu behar fluoreszentzia ala fosforeszentziarekin. Lehenengoan erreakzio kimikoren bat dago, beste bietan ez. Baina horiek, beste baterako utziko ditugu...


2016ko Zinelekuk 40 gazte prestatuko ditu, Zarautzen\nZinelekuk 40 gazte prestatuko ditu, Zarautzen\nKepa Sojo, Jose Mari Goenaga eta Maider Oleaga arituko dira irakasle, besteak beste. Gainera, programazio doako eta irekia eskainiko dute, abuztuaren 1era arte.\n"Nola?" Fermin Muguruzaren dokumentala ikusi ahalko da, besteak beste\nZineleku Araba, Gipuzkoa eta Iparraldeko 18 eta 25 urte bitarteko gazteei zuzendutako ikus-entzunezko formakuntza tailerrak egingo dituzte uztailaren 23tik abuztuaren 1era, Zarautzen, eta 40 gaztek Jose Mari Goenaga, Javier Corcuera, Maider Oleaga, Kepa Sojo, Idoia Zabaleta eta Fermin Muguruza irakasleekin aritzeko aukera izango dute, besteak beste, bertan.\nKalaka Lab kolektiboak eta Arabako eta Gipuzkoako aldundiek antolaturiko egitasmoan, "formakuntza paregabea" jasoko dute 40 parte-hartzaileek, antolatzaileen hitzetan. Helburua dantza, musika, literatura, kudeaketa kulturala eta beste zenbait diziplina artistiko uztartuz zinemaren definizioa zabaltzea da.\nPlaza libreak daude oraindik, eta ekimenaren webgunean eman daiteke izena, antolakuntzak jakinarazi duenez.\nFormakuntza eskaintzaz gain, Zinelekuk programazio doako eta jendeari zabaldutakoa prestatu du, eta iluntzero eskainiko du, uztailaren 23tik abuztuaren 1era bitartean, Zarautzen.\nEgunero, aire librean dohainik egingo diren proiekzioekin amaituko da jardunaldia, Malekoian. Ikusgai izango diren filmen artean "John From" portugaldarra, "Loreak" euskal filma, "Sigo siendo" perutarra, "Ayotzinapa 26" mexikarra eta "Nola?" Fermin Muguruzaren dokumental musikala egongo dira.


Nazar - Wikipedia, entziklopedia askea.\nAlfredo Montoya Bujanda\n42°38′15″N 2°16′44″W / 42.6375°N 2.2788888888889°W / 42.6375; -2.278888888888942°38′15″N 2°16′44″W\n67 km (Iruñetik)\n36 (2021: 6)\n% 7,69 (2013)\n% 28,40 (2018)\n% 5,36 (2010)\nNazar ([nas̻aɾ]) Nafarroa Garaiko mendebaldeko udalerri bat da, Lizarrako merindadekoa. Berrotza haranean dago. 45 biztanle zituen 2014. urtean. Iruñea hiriburutik 67 kilometro mendebaldera dago. Nazarreko herrigunetik banatuta Desiñana izeneko auzo hustua dago; oraindik ere, antzinako etxeen eta XVI. mendeko eliza gotiko baten arrastoak kontserbatzen ditu.\nKodesko mendizerratik gertu egonik, inguruko Costalera Haitza eta Mataberdeko basoak Nazarretik hurbil daude.\nNazarrek klima mediterraneo kontinentala dauka. Urteko batez besteko balioak altuera eta kokapenaren arabera aldatzen diren arren 6 eta 10 gradukoak dira tenperaturaren kasuan eta 800 eta 1400mm bitartekoak prezipitazioen kasuan. Urteroko egun euritsuak 100 eta 120 artean izaten dira.\nGizakiaren eraginak jatorrizko landaredia nahiko kaltetu duen arren, 164 hektarea arte geratzen dira oraindik ere.\nNazarrek mugakide ditu iparraldean Mendaza eta Arabako probintzia; ekialdean Mendaza; eta hegoaldean Torralba del Río eta Mirafuentes.\n1847an herriak 490 errealeko eskola zeukan, parrokian herritarren artean aukeraturiko abadea eta hiru onuradun zeuden. XX. mendearen hasieran, eraiki gabe zegoen herrira heltzeko errepidea. XVIII. mende amaieran ospitalea zegoen herrian.\nAntzin-Ameskoako Zerbitzu Sozialen Mankomunitatea, zaborra bildu, ura hornitu eta bestelako zerbitzuez arduratzen da Nazar eta eskualdeko beste hainbat herritan.\nHELBIDEA: La Fuente Kalea, 1\nNazarko alkatea AIEN herri ekimeneko Alfredo Montoya Bujanda da 2007ko udal hauteskundeez geroztik; urte horretan aurkeztutako hautagai bakarra izan zen. Boto baliogabeak bi izan ziren (emandako boto guztien %6,06), eta boto zuriak hemezortzi (%58,06). Abstentzioa, berriz, %35,29 izan zen.\nNazarko Udala (2007)\nAlfredo Montoya Bujanda (AIEN) 84 Bai\n2011ko udal hauteskundeetan, ordea, ez zen zerrendarik aurkeztu eta Montoyak jarduneko alkate segitu zuen.\nHauek izan dira Nazarko azken alkateak:\nIgnacio Bujanda Lopez de Zubiria 1979 1983 Agrupacion de Electores de la Virgen de Nazar\nIgnacio Bujanda Lopez de Zubiria 1983 1987 Agrupacion Electoral Nuestra Señora de Loreto\nAlfredo Montoya Bujanda 2007 2011 AIEN\nAlfredo Montoya Bujanda 2011 2015 Kudeaketa batzordea\nAlfonso Morras Ruiz de Villalva 2015 2019 Independenteak\nJavier De Acha Morras 2019 Jardunean Agrupacion Electoral Kostalera\nNafarroako Foru Erkidegoko Gobernuak onartutako Euskararen Foru Legearen arabera, Nazar eremu ez-euskalduneko udalerria da, eta hori dela eta, hizkuntza ofizial bakarra gaztelania da. 2001eko erroldan, herritarren % 5,56k zekien euskaraz hitz egiten.\nNazarko jaiak abuztu amaieran ospatzen dira. Jaietako ospakizunik ospetsuena aizkora jaurtiketa da. Lehiaketa hau 2004. urtean hasi zen antolatzen eta urtero 60 bat pertsonak hartzen dute parte.\nSan Pedro eliza, estilo aurregotikoko eraikina, XIII. mendean eraiki eta XVI. mende eta XVII. mendeetan birmoldatua. Lau zatitan banaturiko nabe luze batez osaturik dago\nLoreto baseliza, XVI. mendeko estilo gotiko-pizkundetarreko baseliza.\n↑ Nazar[Betiko hautsitako esteka] Nafarroako Udal eta Kontzejuen Federazioaren webgunean.\n↑ a b «NAZAR - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2020-04-18).\n↑ a b (Gaztelaniaz) «Base de datos de Alcaldes y Concejales:: Ministerio de Política Territorial y Función Pública ::» www.mptfp.gob.es (Noiz kontsultatua: 2020-04-18).\n(Gaztelaniaz) Nazarri buruzko informazioa Nafarroako Gobernuaren webgunean.\nNazarko Kale nagusia Google Street View-n.\nLiburuak: Euskal Herriko bidaia-gida/Herriz herri/Nazar\nOrriaren azken aldaketa: 26 martxoa 2021, 04:57.


Botikek Osasun Sailari botiketako testetan erregistratzen diren positiboen berri eman ahalko diote - Eusko Jaurlaritza - Euskadi.eus\nHelburua da botikak inplikaraztea jakinarazpenean, Osasun Sailari kasu positiboen ahalik eta kopuru handienaren berri ematen zaiola bermatzeko.\nOsasun Sailak gogorarazi du neurriak hartzen jarraitu behar dugula pandemia eteteko: Pertsonen arteko distantzia, maskara, eskuak garbitzea, espazioak aireztatzea, jendetzak saihestea eta, jakina, txertaketa.\nEuskadiko botikek, gaurtik aurrera, Eusko Jaurlaritzako Osasun Sailari egiten diren antigenoen testetan erregistratzen diren positiboen berri eman ahalko diote.\nOrain arte, testa egiten zuten pertsonek eman behar zioten positiboaren berri, Sailaren web-orrian gaitutako inprimaki baten bidez, eta Covid-19a ez hedatzeko ezarritako oharrei jarraitu.\nAurrerantzean, gainera, botikaren bidez eman ahalko da positiboaren berri; izan ere, haiek emango dute positiboaren berri (hala bada), Errezeta Elektronikoko inprimaki baten bidez, Osakidetzak emaitza hori egiazta dezan. Hori horrela, botikek erregistratzen dituzten datuak EAEko Osasun Sistema Publikoak erabiliko ditu hitzordu bat izapidetu eta proba diagnostikoa egiteko.\nHelburua da botikak inplikaraztea jakinarazpenean, Osasun Sailari kasu positiboen ahalik eta kopuru handienaren berri ematen zaiola bermatzeko. Horretarako, botiketan eginiko testen emaitzak botikek beraiek errezeta elektronikoko inprimaki baten bidez erregistratzeko aukera gaitu da.\nBotikako test batean positibo ematen duenak isolatuta egon beharko du, harik eta emaitza egiaztatu arte.\nOsasun Sailak gogora ekarri du prebentzio-neurriak bete behar direla, besteak beste: jendetzak saihestea, eskuak garbitzea, espazio itxiak aireztatzea, maskara etengabe erabiltzea eta, jakina, txertaketa.\nArgibide gehiagorako: https://www.euskadi.eus/nola-jokatzen-dut/web01-a2korona/eu/


James Abram Garfield (Moreland Hills, Ohio, 1831ko azaroaren 19a - Elberon, New Jersey, 1881eko irailaren 19a) Ameriketako Estatu Batuetako politikaria izan zen. Estatu Batuetako hogeigarren lehendakaria izan zen. Ikasketak bere kabuz egin zituen, eta hizkuntza zaharrak irakatsi zituen (1857-1860). Estatu Batuetako Sezesio Gerran parte hartu zuen. Ohioko ordezkari zela, Alderdi Errepublikarreko buruzagi (1876) eta lehendakari izendatu zuten 1881ean. Sei hilabete eta hamabost egun iraun zuen karguan, 1881ko irailaren 19an tiroz hil baitzuten. (eu)\nAEBetako 20. presidentea\nElberon, New Jersey,\nJames A. Garfield (eu)\ndbr:James A. Garfield\nJames Abram Garfield (eu)


Udazkenaren etorrerakin batera, sagar muztioaren elaborazio lanei hasiera ematen zaie sagardoaren lurraldeko dolareetan eta Sagardoetxeak jarduera ugari antolatu ditu uzta sasoiaz gozatzeko: familia eta taldeentzako sagar muztioaren elaborazio tailerrak eta bere sagastiko sagar barietateen erakusketa eta dastaketa.\nEuropako beste hirietan ospatzen den October Children proiektuan oinarrituta eta kultura haur zein helduekin partekatzeko helburuz, Sagardoetxeak "Sagarrari zukua atera familian!" jarduera eskainiko du iraileko eta urriko asteburuetan etxeko txikienekin batera kultur aisialdiaz gozatu nahi duten familientzako.\n- Datak: Irailak 22, 23 eta 29 / Urriak 6, 7, 13, 14, 20, 21, 27 eta 28.\n- Ordutegiak: Larunbatetan 12:00etan eta 17:00etan. Igandetan 12:00etan.\n- Hizkuntzak: Euskara eta gaztelania.\n- Tarifak: Helduak: 4€ (bisita gidatua, muztioaren elaborazioa eta muztio nahiz sagardo dastaketa barne). 17 urte bitarteko haurrak: doan (bisita gidatua, muztioaren elaborazioa eta muztio dastaketa barne).\n- Erreserbak: Jarduera honetan parte-hartu ahal izateko, aurrez erreserba egitea derrigorrezkoa da: 943550575 / info@sagardoarenlurraldea.eus / www.sagardoarenlurraldea.eus\nSagardo sagar barietateen erakusketa eta dastaketa\nSagardotarako 70 sagar barietate baino gehiago dituen sagastia dauka Sagardoetxeak eta irailetik azarora bitartean, sagar barietate batzuen erakusketa ikusgai jartzen du museoko atarian, esaterako: Txalaka, Goikoetxe, Urtebi Handi, Moko, Errezila, etab. Hala, sagardoaren elaborazioan erabiltzen diren sagar barietate ezberdinak ezagutzeko eta dastatzeko aukera eskaintzen die bisitariei: sagar garratzak, mikatzak eta gozoak.\nSagar muztioaren elaborazio tailerrak\nBisitariei gehien gustatzen zaien jardueretako bat, irailetik azarora bitartean Sagardoetxean gauzatzen den sagar muztioaren elaborazio tailerra da. Tailer hau taldeekin (ikastetxeak, euskaltegiak, kultur taldeak, jubilatuen elkarteak, etab.) udazkenean egiten diren bisita gidatuetan gauzatzen da eta bisitariek sagar muztioaren elaborazio prozesu osoan aktiboki parte-hartzeko aukera izaten dute: sagarrak kizkiarekin bildu, pisoiekin txikitu, estutu eta egindako muztioa dastatu.


Munduko ondare diren lekuen kudeatzaileak Bizkaia Zubian elkartuta – Puentes Transbordadores\nHemen zaude: Home / Berriak / Berriak / Munduko ondare diren lekuen kudeatzaileak Bizkaia Zubian elkartuta\nkudeatzaileen topaketa 01\n2015eko urriaren 6an eta 7an, Espainian Munduko Ondare diren Lekuen Kudeatzaileen IX. Topaketa egin zuten Bizkaia Zubian, “Mundu ondarea: onura sozialak eta tokiko garapena” izenburupean. Topaketa hori urtero antolatzen du Hezkuntza, Kultura eta Kirol Ministerioak, eta kudeatzaile horiek izaten dituzten erronkei buruz gogoeta egiteko balio du.\nBizkaiko topaketan, ondarea tokiko garapenerako zentzuz erabiltzeak gizarteari ekar diezazkiokeen onurei buruz eztabaidatu zen. Horretarako, hainbat hitzaldi eta lantalde antolatu ziren, eta Ciudades más humanas, patrimonio más social azterlana aurkeztu zen, Amaya Herrerok eta Ondare Historikoa Babesteko Zuzendariordetza Nagusiak egina.\nhttps://www.puentestransbordadores.com/wp-content/uploads/2019/04/gestores_pm07.jpg 800 1200 Puentes Transbordadores https://www.puentestransbordadores.com/wp-content/uploads/2018/06/ORIG-Logo-PT-posit-txt_02-300x176.png Puentes Transbordadores2019-04-22 19:13:562019-05-13 12:14:22Munduko ondare diren lekuen kudeatzaileak Bizkaia Zubian elkartuta


Urteurreneko argazkia jokoan | Mundua | Berria\n2021eko maiatzak 18\nAsteartea, 2021ko maiatzak 18\nUrteurreneko argazkia jokoan\nTxinako Herri Errepublika sortu zutenetik 70 urte beteko dira gaur, eta hori oroitzeko ekitaldi handiak antolatu ditu gobernuak. Hong Kongen, independentisten martxa nagusia debekatu dute\nGobernuaren aurkako manifestariek Hong Kongeko Tsim Sha Tsui auzoan egin zuten giza-katea, bart. FAZRY ISMAIL / EFE Tamaina handiagoan ikusi\nTxinako Alderdi Komunistak hagitz garrantzi handia eman dio gaurko egunari. 70 urte beteko dira gaur Mao Zedong buruzagi komunistak Herri Errepublika aldarrikatu zuenetik. Nazionalisten aurkako gerra zibila bukatu zen horrela, eta gaur egungo estatua ezarri zuten. Hala ere, nahiz eta Herri Errepublikak indarrean sendo segitu, eraldaketa sakona izan du orduz geroztik, eta gaur hori irudikatzeko baliatu nahi du, inoiz egin duen desfile militarrik handiena eginda Pekinen. «Txinako herriak bere garapenean egin dituen lorpenek mundua txunditu dute», adierazi zuen atzo Xi Jinping presidenteak. Hala ere, Pekinen bezainbertze Hong Kongen egonen da gaur arreta puntu nagusia, independentistak protestara ateratzekoak baitira, nahiz eta antolatutako martxa nagusia debekatuta egon.\nIragan asteburuan bete ziren bortz urte Aterkien Iraultza deitu zutena hasi zenetik —Hong Kongeko hauteskunde legearen erreformaren aurkako protesta mugimendu bat—. Hori oroitzeko, milaka manifestari atera ziren karrikara joan den larunbatean eta igandean, eta duela hiru hilabete eta erdi hasi zen protesta uholde gogorragoarekin lotu zuten efemeridea. Poliziak joan den ekainaz geroztik atxiloketa gehien egin dituen egunak izan dira azkeneko hirurak: gutxienez 157 lagun. Manifestazioak liskartsuak izan ziren: manifestariek molotov koktelak eta adreiluak jaurti zizkieten poliziei, eta txikizioak eragin zituzten garraio publikoko geltokietan; poliziek, berriz, gomazko pilotak, negar gasa eta piper gasa jaurti zieten manifestariei. South China Morning Post egunkariaren arabera, gutxienez 25 pertsona artatu zituzten ospitaleetan.\nManifestazio uholdea ekainean piztu zen, atxilotuak Txinara estraditatzeko prozesua errazteko asmoa zuen lege baten aurka. Lege hori joan den hilaren hasieran bertan behera utzi zuen Hong Kongeko Gobernuak, baina protesta mugimendua Txinako sistema politikoaren aurkako mugimendu bilakatua dago aspaldian, manifestarien ustez gobernu autonomoak eta Pekinek Hong Kongeko erregimen politiko berezia higatu nahi baitute.\nHorregatik, mugimendua osatzen duten erakundeek eta ordezkariek aspaldi jakinarazi zuten gaurko egunarekin protestara ateratzeko nahia, Txinako Gobernuak egun honi eman nahi zion garrantziarengatik. Giza Eskubideen aldeko Fronte Zibila taldeak manifestaziora deitu du Ez da Egun Nazionala, Hondamendi Nazionalaren Eguna da lelopean, baina Hong Kongeko auzitegiek debekatu egin dute, Poliziaren helegiteari arrazoia emanez.\nPoliziak argudiatu du liskarrak sortzeko arriskua hagitz handia dela, eta manifestaziora deitu dutenek ezin dutela «segurtasuna bermatu». John Tse komisarioak atzo adierazi zuen «muturreko manifestariak terrorismotik pauso bat hurbilago» daudela; Tsek prentsaurreko batean erran zuen «agenteak hiltzeko» asmoa dutela, baita «poliziaz mozorrotuta bertze batzuk hiltzeko ere, edo gasolindegiei su ematekoa».\nAutonomiari eusteko zina\nXik nahi du arreta guztia gaur Pekinen egotea, eta atzo 70. urteurrenaren harira Herriaren Jauregi Handian eman zuen hitzaldian aipamen bat baino ez zion egin Hong Kongi. Erran zuen kolonien itzulera garaian hitzartu zen «herrialde bat, bi sistema» printzipioak indarrean segituko duela, eta Hong Kongek eta Macaok «autonomia maila handia» izaten jarraituko dutela.\n6.000 migratzaile inguru heldu dira Marokotik Ceutara\nRabatek berak ofizialki onartu ez duen arren, mugako segurtasuna leundu du herrialdeak, Fronte Polisarioko burua Espainiako erietxe batean onartu izanari erantzunez. Dagoeneko 1.500 pertsona kanporatu ditu Madrilek.\n«Espero dugu hitz egiteko eskubidea izango dugula»\n'Kobane auziaren' bigarren saioa egingo dute gaur: Kurdistango HDP alderdiko 108 politikari eta ekintzaileri «terrorismoa» leporatu diete\nERCk eta JxCk gobernu akordioa erdietsi dute Katalunian\nJxCk gidatuko ditu ekonomia eta osasun kontseilaritzak. Mahai estrategikoa ez da arituko Errepublikaren Kontseiluaren pean\nIsraelek dozenaka lagun hilez hasi du erasoaldiaren bigarren astea\nDagoeneko 200 lagun baino gehiago hil ditu Tel Avivek Gazan. Jihad Islamikoaren komandante bat hil du. Etxe Zuriak azalpenak eskatu ditu nazioarteko hedabideen egoitzaren kontrako erasoaz\nIazko abuztuan Suitzan galdutako mendizale nafarraren gorpua topatu dute\n«Epai horren bidez, epaileek legeria aldatu nahi dute»\nFranco Battiato musikari italiarra hil da


Mugarri Estaliak – Castillo Suarez\nEgia bezain gordina, bizitza bezain bortitza eta errealitatea bezain ironikoa da Castillo Suarezen Mugarri estaliak poemategia.\nHogei poemako hiru ataletan dago banatuta liburua: Bidaia antolatuak, Maitasuna zedarritzen dute eta Sententzia baliogabeak.\nPoema liburu orekatua da, bai atal bakoitzean bilbatu dituen poema kopuruari dagokionez eta baita gaiaren tratamenduari dagokionez ere. Poema bakoitza gorputz bat da, poema bukatu bat, eta sufrimenduaren deskribapena oinarri duela, poema liburuak hiru muga eta hiru memento deskribatzen ditu: muga bezala aurkeztuko dituen antolaketa, lurraldetasuna eta maitasuna batetik, eta leku batean kokatuta dagoenaren, bidaiariaren eta ihes egin nahi duenaren erabakitze mementoa bestetik.\nCastillo Suarezen poesiak ez du edergarririk, ez adjektiborik. Ideiak eta sentimenduak iradoki baino areago sententziatu egiten ditu. Egunerokotasuna bezain gai arrunta ironiaz tratatzen du idazleak: ironia eta antitesiaren erabilerari esker, gai bakoitzaren bi aurpegiak erakutsi nahi izango dizkigu altsasuarrak: errealitatea eta errealitatea ez denaren munduan mugitzen dena: ustea, ametsa, hipokresia, nahia… Ironia erabiltzen du halaber egiaren gordintasuna amiñi bat leuntzeko.\nIdazle gazteari halako tristura egoera konstante bat nabari dio irakurleak poemategi osoan zehar. Eta ezinaren edo mugen aurrean gogaituta agertzen zaion poetaren hitzetan murgil egitean, poetaren itolarria sentitzen du irakurleak ere.\n2000-08-04 Deja un comentario\nSpam poemak →


EAEko biztanleen %1 BPGren ia erdiaren jabe da\n2013ko maiatzaren 21a | Azken eguneraketa 13:27 Gizartea\nEAEko biztanleen %4,1 pobrezia egoeran daude.\nEAEn, biztanleen %4,1 pobrezia egoeran daude, %15 pobrezia arriskuan, eta %1,3ren esku dago Barne Produktu Gordinaren %44,4. Datu horiek eman zituen atzo Zero Pobrezia plataformak, bihar Pobreziaren Aurkako Nazioarteko Eguna dela-eta. Munduan, 1.300 lagun bizi dira egunean euro bat baino gutxiagorekin, eta biztanleriaren %10ak du aberastasunaren %85.\nIaz, EAEko biztanleen %15,6 zenbatu zituzten pobrezia edo gizarte bazterketa egoeran, alegia 88.643 lagun. 2012ko aurreikuspenak okerragoak dira, krisia dela-eta. Erakunde ekonomikoek erabakitako murrizketa politikek langabezia, prekarietatea eta bazterketa handitu dutela salatu zuten plataformako kideek, eta administrazio publikoak laguntzak gutxitu izana kritikatu zuten.\nMurrizketei bai, aberastasunean, desberdintasunean eta xahutzeetan lelopean, egungo sistema kapitalista eta patriarkaletik bereiziko den bestelako gizarte eredua aldarrikatu zuen Zero Pobreziak, "parte-hartzailea, soziala, aberastasuna banatuko duena, ingurumena errespetatuko duena, generoen arteko berdintasuna bilatuko duena eta pertsona guztientzat bizimodu duina nahi duena".\nHego Euskal Herriko hiriburuetan hainbat mobilizazio antolatu dituzte bihar, egoera salatzeko. Iruñean elkarretaratzea egingo dute udaletxe plazan, Eskubide guztiak, guztionak: lankidetza eta elkartasuna lemapean. Bilbon, elkarretaratzea izango da udaletxe aurrean, goizeko 11:00etan; pobreziaren kausak salatzeko irakurketa irekia egingo dute 17:00etan loreen merkatuan; eta kontzentrazioa eta kalejira prestatu dute 19:00etarako. Gasteizen Correosen izango da elkarretaratzea, 19:00etan. Donostian berriz, Haizearen Orrazitik aterako da Bizimartxa, 18:30ean.


Pixkanaka ⋆ Euskal garagardo naturala\nZURE ETXERA, ERRAZAGO:\nOrain, 40 € edo gehiagoko eskariekin bidalketa dohan aterako zaizu. Eta fabrikan bertan jaso ezkero baita ere.\nHome / Elkarlanak / Pixkanaka\nEstiloa: Winter seasonal ale\nMalta: Pale Ale, Chocolate malt, English Premium Caragold, Crystal DCR, OLOA, LAKTOSA.\nBesteak: Laranja mingotsa, kanela adarrak\nLaranja koloreko neguko garagardoa, apar krematsu eta ugaria duena. Sudurrean aroma maltatsua da eta fruta notak ditu. Zapore gozoa, xigortua eta fruitu lehorrekoak. Ahoan, gorputza erdi eta zetaduna. Amaiera kulunkatua, betea eta atsegina du.\nJaki gozoekin ezkontzeko garagardo ideala, besteak beste, jengibre gailetak, kanela pastelak, txokolate edo espezieak dituzten postreak, laranja-marmelada… Haragia, lekalea eta arrainekin ere partekatzeko egokia da ere.. neguko hilabete hotzetan gozatzeko egina.


Socialistas de Irun – Irungo Sozialistak | “Erosi eta ikasi” eta “Patioetan Sasoi” eskola ikasturtearen berritasunak\nSocialistas de Irun 11 September, 2014 Berriak 1\nUda honetan, hobekuntzak egin ditugu Irungo zenbait ikastetxetan, ikasleek eta irakasleek erosotasun handiagoa izan dezaten.\nEskola-ikasturtearen hasieran, Irungo Sozialistek ekimen batzuk abian jarri ditugu, hala nola, “Erosi eta ikasi”, Irungo familiek eskolarako materiala bertako dendetan eros dezaten laguntzeko, edo “Patioetan Sasoi”, ekimen horren bidez, urriaren 1etik aurrera, Irungo zenbait ikastetxek patioak irekiko dituzte ostiral arratsaldeetan eta asteburuetan, irundarrek goza ditzaten. Bi ekimen horiek Irungo Sozialistek hartutako konpromisoak dira, alde batetik, Hiriaren egoerari buruzko Eztabaidan, eta, bestetik, “Alkatea auzoetan” ekimeneko bileretan.\n“Irailaren 15etik aurrera, eskola-materiala Irungo dendetan erosi duten familia irundarrek beren egiaztagiriak aurkeztu ahal izango dituzte, beren seme-alaben eskola-beharretan (edo antzekoetan) gastatu dutenaren zati bat edo osoa itzul dakien, betiere errentaren arabera. Hiriaren Egoeraren Eztabaidan hartu genuen konpromisoaren neurri bat da, azko pozten gaituena, gainera; izan ere, alde batetik, familien gastuetan lagundu egiten dugu eskola-ikasturtearen hasieran, bai baitakigu urteko une bereziki zaila izaten dela, eta, bestetik, abian jarritako neurriaren onura jasotzen dute Irungo dendek, eta horrela, bertako merkataritza dinamizatzen laguntzen dugu.\nDunboa, Eguzkitza eta Belaskoenea lehen hezkuntzako ikastetxeetako patioek ateak irekiko dituzte ostiral arratsaldeetan, asteburuetan eta udan. Horrela, eskaintza zabalagoa izango da Irungo auzoetan jolasteko eta kirola egiteko, aisialdirako beste aukera bat izateaz gainera.\n“Konpromiso hori “Alkatea auzoetan” ekimeneko bileretan bizilagunek eskatuta hartu genuen, eta urritik aurrera jarriko dugu abian, ikastetxeko patio horiek topatzeko eta jolasteko lekuak bihurtu daitezen neska-mutikoentzat eskolaz kanpoko ordutegian. Neurri hori errentagarritasun sozial handikoa dela uste dugu, patioak ondo ekipatuta baitaude eta kirola egiteko eskaintza zabaldu egiten baitu auzoetan”.\nObrak Irungo ikastetxeetan\nUdaren hasieran, Irungo zenbait ikastetxetan, (Dunboa, Belskoenea, Txingudi, Elatzeta…) hobekuntzak egin dira instalazioetan. Bereziki Lekaenea ikastetxeko obra nabarmendu beharra dago, bertan milioi bat eurotik gora inbertitzen ari baikara: Haur Hezkuntzako 2 urtekoen gelak egokitu, kanpoaldeko arotzeria berritu, atzealdeko patioaren estalkia eta gimnasioa eraiki.\n“Azken batean, jarduera horiek, berriz ere, gure kezka eta konpromisoa agertzen dute Irungo hezkuntzarekiko, Ongizatearen sistemaren oinarrizko zutabeetako bat baita, eta zaindu ez ezik, mantendu eta urtetik urtera hobetu beharra dago. Uda honetan, inbertsio-ahalegin handiak egin ditugu, ikastetxeetako zuzendaritzen eskaerei irtenbidea emateko, haiekin etengabe harremanetan baikaude. Ikastetxeak mantentzeko ardura daukagu, eta hezkuntzan inbertitzea oso ondo inbertitzea da. Baina Eusko Jaurlaritzari ere exijitu diogu behin eta berriz Irunen Udalaguntzako konpromisoak bete ditzan; eta hala, mozio bat aurkeztu genuen uda aurretik.\ntina 22 iraila, 2014 a las 14:49\nLa Educación siempre es prioritaria para un gobierno local socialista y los hechos lo demuestran.\nciudadana empleo parte-hartzea educación participación formación sostenible economía


Rodelle - Wikipedia, entziklopedia askea.\nBozouls, La Loubière, Muret-le-Château, Salles-la-Source, Sébazac-Concourès, Sébrazac eta Villecomtal\n1.056 (2018ko urtarrilaren 1a)\n521 (%49.3) 545 (%51.6)\nRodelle (frantsesez eta ofizialki: Rodelle) Okzitaniako udalerri bat da. Administratiboki Frantziako Aveyron departamenduan dago, Okzitania eskualdean. 2013an 1090 biztanle zituen.\n2007an Rodelle udalerrian erroldatutako biztanleak 951 ziren. Familiak 374 ziren, horien artean 92 pertsona bakarrekoak ziren (44 bakarrik bizi ziren gizonak eta 48 bakarrik bizi ziren emakumeak), 123 seme-alabarik gabeko familiak ziren, 143 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 497 etxebizitza zeuden, 385 familiaren etxebizitza nagusia ziren, 81 bigarren erresidentzia ziren eta 32 hutsik zeuden. 481 etxeak ziren eta 13 apartamentuak ziren. 385 etxebizitza nagusietatik 339 bere jabearen bizilekua ziren, 34 alokairuan okupaturik zeuden eta 12 doan lagata zeuden; 1ek gela bat zuen, 14 etxek bi zituzten, 35 etxek hiru zituzten, 89 etxek lau zituzten eta 246 etxek bost zituzten. 295 etxek euren parking plaza propioa zuten azpian. 136 etxetan ibilgailu bat zegoen eta 216 etxetan bat baino gehiago zituzten.\nRodelle udalerriko biztanleria-piramidea 2009an .\n2007an lan egiteko adina zuten pertsonak 588 ziren, horien artean 465 aktiboak ziren eta 123 inaktiboak ziren. 465 pertsona aktiboetatik 448 lanean zeuden (243 gizon eta 205 emakume) eta 17 langabezian zeuden (7 gizon eta 10 emakume). 123 pertsona inaktiboetatik 48 erretiraturik zeuden, 46 ikasten zeuden eta 29 "bestelako inaktibo" gisa sailkaturik zeuden.\n2009an Rodelle udalerrian 386 unitate fiskal zeuden, 1.009,5 pertsonek osaturik. Pertsona bakoitzeko diru-sarrera fiskalaren mediana urteko 19.504 euro zen.\n2007an zeuden 28 komertzioetatik, 3 bestelako produktu industrialen fabrikazioko enpresak ziren, 5 eraikuntza enpresak ziren, 5 ibilgailuen saltze eta konpontze enpresak ziren, 1 garraio enpresa zen, 6 ostalaritza eta jatetxe enpresak ziren, 2 higiezinen enpresak ziren, 4 zerbitzu enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 9 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 margolaria, 3 iturginak eta 4 jatetxeak.\n2000. urtean Rodelle udalerrian 64 nekazaritza-ustiategi zeuden, 3.410 hektarea erabiltzen.\nMuret-le-Château (4,2 km)\nSébrazac (4,6 km)\nSébazac-Concourès (5,3 km)\nVillecomtal (7,4 km)\nBozouls (7,9 km)\nEstaing (8,0 km)\nBessuéjouls (8,5 km)\nCampuac (9,3 km)\nMouret (9,4 km)\nBNF: 15247177k (data)


larrabetzu | Larrabetzu 1937 2012\n2012 Ekaina 15\nBurdinezko garrikoa gogoratzen\tIñaki Berazategi Larrabetzu 1937 2012 ekimeneko laguna Euskal Telebistako Euskadi Directo saioan, Larrabetzuko hainbat gerrako txoko eta leku erakusten. Written by admin\nPosted in Bideoak, larrabetzu 1937 2012\tTagged with 1937, berazategi, eitb, gaztelumendi, gerra, larrabetzu\tOroimena bihotzean\tLarrabetzun, auzolanean egindako dokumental laburra. Herriko belaunaldi ezberdinetako lagunek, zapatu goiz baten baten eta grabatutakoa 1937ko gerrako lekuko izan ziren herriko paraje ezberdinetan.\nSabin Oñarte Etxebarria gudaria eta historiaren haria, belaunaldiz belaunaldi.\nBertso eskolako eta abesbatzako lagunen kantuak, herriko seme alaben gogoa, herritarren parte hartzea, udalaren laguntza eta oroimenari lotutako sormenak, ikusentzunezko hau osatzea ekarri dute.\nEtxez etxe ikusteko modukoa. No comments\nPosted in Tagged with dokumentala, larrabetzu, oroimena bihotzean\t2012 Ekaina 11\nLarrabetzu 1937 2012 ekitaldiak hasi dira\tHasi dira ekitaldiak Larrabetzun.\nRobert Capari buruzko komikia barikuan.\nAstuariar milizianoei omenaldi hunkigarria\nBasagune eta Bolunburu baserrien arteko basoan zeuden asturiar miliziano antifaxistak 1937an, Larrabetzu zaintzen. Frankistar tropak sartu zirenean, asko eta asko basoan bertan hil zituzten. Oraindik ez dakigu zehatz mehatz zenbat eta non. Baina belaunaldiz belaunaldi, larrabetzuarren artean inoiz aipatu izan da gertaera hori. Eta 2012ko ekainaren 10ean -domekaz- hori omendu da Larrabetzun, Bolunburu inguruko basoan.\nPlazan txistuare doinuekin, basorantz abiatu dira herritarrak, omenaldi xumea egiteko. Basoan bertan, hitzaldi eta aipamen ezberdinen artean, asturiar seme euskaldundu batek hartu zuen hitza, oso berba hunkigarriak eskaintzeko gertatutakoari, memoriari eta larrabetzuarren ekimenari.\nEusko Gudariak eta Internazionala kantatu eta inguruko trintxera eta lubakiak bisitatzeko aukera egon zen, euripean baina oroimena bihotzean. larrabetzu 1937 -2012 ekitaldietako argazkiak\n2012ko ekaina Egitarau osoa\nPosted in Argazkiak, Ekitaldiak, larrabetzu 1937 2012\tTagged with asturiarrak, bolunburu, gudariak, larrabetzu, milizianoak\t2012 Ekaina 6\nRobert Capari buruzko komikia Larrabetzun\tTristisima ceniza nobela grafikoaren aurkezpena.\nekainak 8, barikua\nLarrabetzuko Anguleri kultur etxea\nNobela hau Robert Capa, gerrako kazetaritza grafikoaren maisua, 1937ko apirila\neta maiatzean Euskal Herrira egindako bisitaldian oinarrituta dago.\nMikel Begoña historialaria eta komikiaren gidoilariak hartuko du parte. Honek\nlanaren sorkuntzaren prozesua azalduko die bertaratuko direnei eta Iñaket\nmarrazkilariak, historia-fikzio ariketa bat egingo du. Horretarako, hitzaldia\nbitartean, Robert Capak borroka egunetan egin ahal izango lituzkeen Burdin\nHesiko borroken irudien zirriborroak egingo ditu. Edorta Jimenez idazleak,\neuskaraz argitaratutako Robert Capari buruzko biografia bakarraren egileak,\nekitaldiaren sarrera eta amaiera egingo ditu.\nPosted in Ekitaldiak\tTagged with gerra, historia, komikia, larrabetzu, Robert Capa, tristisima ceniza\t2012 Maiatza 29\n1937 2012 egitaraua\tWritten by admin\nPosted in Ekitaldiak, Historia\tTagged with 1937, 2012, burdinesko hesia, gerra, larrabetzu\tsare sozialetan


Izotza eta eguzkia, aurkariak\n2020ko otsailaren 19a, asteazkena | Ordua Euskal Herrian 01:16:12\nGezurra badirudi ere, izotzak harrapatu duen sail batean izan litekeen aurkaririk handiena eguzkia da. Izotzak landarearen gainean eta barruan urak izoztu eta hormatu ditu. Zuzenean lehenengo eguzkiak jotzen badu izotza bat-batean urtuko da, landareari egokitzeko denborarik eman gabe. Landareak izotz hormatik eguzkitara igarotzeko denbora tarte bat izatea askoz ere hobea da, tenperatura aldea eta ura izotz izatetik urtzerako tarteko aldaketa hobeto eramango baitu. Hotzarekiko landare sentiberenak, minberenak, ez jarri goizeko lehen eguzkiak harrapatuko dituen tokian. Izotzetik eguzkitarako bat-bateko aldaketarekin gehiago sufrituko dute. Geroxeago eguzkiak joko dituen tokian jarri, giro aldaketa xamurragoa den tokian.


Ezkurdiak Rezustarekin osatuko du bikoa Andra Mari Zuriaren Torneoan - Sakana - Guaixe.eus\nEzkurdiak Rezustarekin osatuko du bikoa Andra Mari Zuriaren Torneoan\nGuaixe 2017-08-04 12:16\nSanferminetako irabazleek Altuna III.a-Merino II.a izango dituzte aurkari torneoko finalerdian, agorrilaren 6an\nJoseba Ezkurdiak eta Beñat Rezustak bikote ikusgarria osatu zuten sanferminetan. Sanferminetako Binakako Torneoa irabazi zuten eta euren jarduna oso gustukoa izan zuten pilotazaleek. Aspek berriki hasiko den Andra Maria Zuriaren Torneorako apustu berbera egitea erabaki du eta Ezkurdia eta Rezusta izango dira torneoko bikote faboritoenetakoa. Andra Maria Zuriaren Torneoko finalerdian, Altuna III.a eta Merino II.a izango dituzte aurkari, agorrilaren 6an, 17:00etan (ETB1). Bikote irabazlea agorrilaren 8ko final handirako sailkatuko da.\nBeste finalerdia agorrilaren 5ean jokatuko dute Olaizola II.a-Larunbek Urrutikoetxearen eta Albisuren kontra. Jaialdi horretan, hasierako partidan Jakarekin osatuko du bikotea Martijak, Victorren eta Beroizen kontra. Bakaikoa hirugarren partidan lehiatuko da, Ladis Galarzarekin batera, Gorkaren eta Merinoren kontra aritzeko. Ea Ezkurdiak eta Rezustak udako beste trofeo bat lortzen duten.\nMartija Rosado Homenaje desafioan\nAgorrilaren 7an Rosado Homenaje ardoaren desafioa jokatuko da Gasteizko Andra Mari Zuriaren ferian. Hiru partidatan lehiatuko dira Aspe eta Asegarce. Lau t´erdian, Retegi Bik Artola izango du aurkari; ondoren, Buruz Buru Txapelketako errebantxa jokatuko dute Bengoetxea VI.ak eta Irribarriak; eta, bukatzeko, Elezkano II.arekin osatuko du bikotea Martijak, Lasoren eta Untoriaren kontra aritzeko.


LANAREN DEMOGRAFIAREN MAPA\nWebgune honetan Bizkaiko lan-egoeraren berri ematen dizugu. Arakatu dezakezu Eskualde eta udalerri desberdinak denboran, ikusi langabetuen tipologia eta non sortzen den enplegua. Gehiago jakiteko egin klik hemen.\n&nbspBizkaia &nbspEskualdeak &nbspUdalerriak\n* Landunek nahiz langabeek sinatutako\nWebgune hau probaldian dago oraindik; iruzkinik edo iradokizunik egin nahi baduzu, idatzi helbide honetara: info@iseak.eu\nGrafikoak ezkutatu eta agerraraz daitezke, legendan sakatuz. Informazio gehiagorako,\nUdalerri guztiak Jarduera guztiak Ekintzailetza Prestakuntza Orientazio Txertatzeko\nZertarako balio du Lanaren Demografiaren Mapak?\nLanaren Demografiaren Mapak (LDM) hileroko informazio xehatua eta eguneratua eskaintzen du langabeen banaketari buruz, haien generoaren, adinaren, prestakuntzaren, langabeziaren iraupenaren eta jasotako prestazioen arabera, Bizkaiko 2.000 biztanletik gorako udalerrietarako eta eskualde bakoitzerako, baita lurralde osorako ere.Gainera, kontratatutako pertsonei eta sinatutako kontratuei buruzko informazioa ere eskaintzen du, sinatzaileen generoaren, adinaren, kontratu motaren, lanbidearen eta jarduera sektorearen arabera, Bizkaiko 2.000 biztanletik gorako udalerrietarako, eskualdeetarako eta lurralde osorako.Horrez gain, arestian aipatutako informazio guztiak denboran izandako bilakaera ere eskaintzen du.\nNorentzat izan daiteke baliagarria?\nErabaki politikoak hartzea xede duten eremu geografiko desberdinetako erakunde publikoetarako.Lurralde bateko langabeak zeintzuk eta nolakoak diren jakiteko informazio eguneratua izateak eta enplegu eskaeraren norabidea (kontratuen bitartez) jakiteak lagundu egiten du erabakiak hobeto hartzen, lan arloko arazoak eta lurralde bakoitzeko enplegu dinamikak zehazten baititu.\nEra berean, Lanaren Demografiaren Mapak informazioa ematen die langabeei azken kontratazioak egin dituzten sektoreei eta lanbideei buruz, baita horiek denboran izandako bilakaerari buruz ere, bai udalerrian, bai beste alboko udalerri batzuetan ere.Informazio horrek aukera eskaintzen die langabeei enpleguak eraginkortasun handiagoz bilatzeko, bilaketa enplegu gehien sortzen ari den sektoreetara eta lanbideetara zehaztuz, ahal den heinean.\nAzkenik, tresna hau garatzearen helburua da gizarte osoari era atsegin eta irisgarrian lanaren arloko informazioa eskaintzeko balio izatea.Horrenbestez, ulertzen dugu tresna erabilgarria dela, baita ere, lan merkatuan adituak diren kazetarientzat, ikertzaileentzat, ikasleentzat eta herritarrentzat, oro har.\nZein da datuen iturria eta zenbatero eguneratzen da?\nLanaren Demografiaren Mapan (esteka) aurkeztutako datuen informazio iturria OpenData Euskadi (esteka) plataforma da.Hau da, Bizkaiko Lanaren Demografiaren Mapan agertzen diren emaitzak administrazio baliabideak erabiltzen ditu, inkestetatik datorren informazioa erabili ordez. Informazio hori inkestetatik lortzen dena baino askoz ere fidagarriagoa eta zehatzagoa da.\nLanaren Demografiaren Mapa hilero eguneratuko da, baina eguneratzearen egun zehatza datuen jatorria (OpenData Euskadi) eguneratzearen araberakoa izango da.\nNola interpretatzen dira datuak?\n"Mapa" fitxan aurkeztutako datuak eskuragarri dagoen azken hilabeteari buruzkoak dira, hots, "Langabeziaren bilakaera" eta "Kontratuen bilakaera" fitxetan aurkeztutako grafikoetan jasotako azken datuari buruzkoak.\nFitxa honetan Bizkaiko mapa bat aurkezten da, eta udalerriak, eskualdeak edo probintzia osoa hauta daiteke.Maila geografiko bakoitzerako aurkeztutako informazioa berbera da.\nAukeratutako arlo geografikorako, lehenengo, Lanbiden erregistratutako langabeak zenbat eta nolakoak diren jakinarazten da, eta, bigarren, aukeratutako arlo geografikoan hilabete horretan sinatutako kontratuak zenbat eta nolakoak diren.\nInformazioa emakumeak eta gizonak bereizita agertzen da beti.\nGoian ezkerretara dagoen lehen adierazleak eskuragarri dagoen azken hilabetean Lanbiden erregistratutako langabeen kopuru guztiari egiten dio erreferentzia.Horren azpian, langabeen guztizko hori osatzen duten emakumeen eta gizonen kopurua adierazten da.Gainerako ezaugarrietarako berdin-berdin adierazten da zein den emakume eta gizon langabeen kopurua, adin taldearen, prestakuntza mailaren eta langabezian daramaten denboraren arabera.Adina hiru taldetan banatzen da:30 urtetik beherakoak, 30-45 urte artekoak eta 45 urtetik gorakoak. Prestakuntza maila ere hiru taldetan banatzen da:oinarrizko prestakuntza (DBH edo gutxiago), erdi mailako prestakuntza (batxilergoa edo erdi mailako LH) eta goi mailako prestakuntza (goi mailako LH edo unibertsitate ikasketak).Prestazioak hiru motatan sailkatzen dira:kontribuziozkoa, kontribuziozkoak ez diren prestazioak (asistentzialak, besteak beste DSBE) eta prestaziorik ez kobratzea.Azkenik, langabeziaren iraupenak iraupen laburreko edo luzeko langabeen kopurua adierazten du, hau da, langabezian urtebete baino gutxiago edo gehiago daramatenena.\nHasteko, aukeratutako arlo geografikoan sinatutako kontratuen kopurua aurkezten da.Berehala, kontratu horiek sinatutako pertsonen kopurua aipatzen da.Kontratatutako pertsonen kopurua sinatutako kontratuena baino txikiagoa da, hainbat pertsonak kontratu bat baino gehiago sinatzen dituztelako hilabete bakoitzean.Pertsona bakoitzeko sinatutako kontratuen batez bestekoa agertzen da ondoren. Pertsona bakoitzeko kontratuen kopuru handiak lan errotazioa handia dela esan nahi du, eta sinatutako kontratuak iraupen ertainekoak eta laburrekoak direla.\nAzpimarratu behar da kontratu sinatzaileek ez dutela zertan langabeak izan; aurrez enplegua izan zezaketen, eta, beraz, kontratatuek ez dute, halabeharrez, zuzenean eragiten langabezia tasa murriztean.Tamalez, ez dago informaziorik eskuragarri kontratatuen zer ehuneko datorren langabeziatik edo beste enplegu batetik identifikatzeko.\nOndoren, sinatutako kontratuen atalean aurkezten diren aldagaiak kontratuak sinatu diren lanbide eta jarduera sektoreei, kontratu motei eta kontratuak sinatu dituztenen ezaugarriei buruzkoak dira.Garrantzitsua da kontuan izatea informazio hori kontratuei buruzkoa dela (eta ez kontratatuei buruzkoa), eta, beraz, pertsona batek hilabetean bi kontratu sinatzen baditu, adibidez, bi aldiz agertuko da, eta, ondorioz, bere ezaugarriek pisu handiagoa dute azkenean erakutsitako banaketan.Zoritxarrez, ez dago kontratatuen ezaugarrien informaziorik eskuragarri, kontratuena izan beharrean, ezaugarri guztietarako.\nLanbideak Lanbideen Sailkapen Nazionalari (LSN) egiten diote erreferentzia (esteka glosariora), 1 digituari dagokionez, eta bederatzi kategoria multzokatzen dira.Jarduera sektoreak hamabi kategoriatan multzokatzen dira, Jarduera Ekonomikoen Sailkapen Nazionala (JESN) gehitzetik lortuak (esteka glosariora).Emakumeek eta gizonek lanbide edo jarduera bakoitzean sinatutako kontratuen kopurua agertzen da, baita kategoria bakoitzaren pisu erlatiboa ere.\nLanaren Demografiaren Mapan (LDM) digitu batean lanbide bakoitza aipatzeko erabilitako izenak hauek dira:\nZuzendariak eta kudeatzaileak Zuzendaritza\nZientzia eta adimen arloko profesionalak Zientifikoa eta intelektuala\nErdi mailako teknikariak eta profesionalak Teknikariak eta profesionalak\nAdministrazioan laguntzeko langileak Administrazio laguntza\nZerbitzuetako langileak eta merkataritza enpresetako eta merkatuetako saltzaileak Zerbitzuak eta salmentak\nNekazaritza, abeltzaintza, basogintza eta arrantza sektoreetako langile kualifikatuak Nekazaritza eta basokoa\nArte mekaniko eta beste lanbide batzuetako ofizialak, langileak eta artisauak Ofizialak eta langileak\nInstalazio eta makinetako langileak eta mihiztatzaileak Instalazioa eta mihiztaketa\nOinarrizko lanbideak Oinarrizkoak\nLanaren Demografiaren Mapan jarduera sektoreak aipatzeko erabilitako izenak eta multzokatzeak hauek dira:\nA Nekazaritza, abeltzaintza, basogintza eta arrantza Lehen sektorea\nB Erauzte industriak Erauztekoak, elektrizitatea, ura\nC Manufaktura industria Manufakturak\nD Energia elektrikoa, gasa, lurrina eta aire girotuaren hornidura Erauztekoak, elektrizitatea, ura\nE Ur hornidura, saneamendu jarduerak, hondakinen kudeaketa eta deskontaminazioa Erauztekoak, elektrizitatea, ura\nF Eraikuntza Eraikuntza\nG Handizkako eta txikizkako merkataritza, motordun ibilgailuak eta motozikletak konpontzea Merkataritza\nH Garraioa eta biltegiratzea Garraioa eta biltegiratzea\nI Ostalaritza Ostalaritza\nJ Informazioa eta komunikazioak Finantzak, higiezinen agentziak, IKTak\nK Finantza eta aseguru jarduerak Finantzak, higiezinen agentziak, IKTak\nL Higiezinen jarduerak Finantzak, higiezinen agentziak, IKTak\nM Jarduera profesionalak, zientifikoak eta teknikoak Profesionalak eta zientifikoak\nN Jarduera administratiboak eta zerbitzu osagarriak Administrazioa\nO Administrazio publikoa eta defentsa; nahitaezko gizarte segurantza Administrazioa\np Hezkuntza Hezkuntza eta osasuna\nQ Osasun jarduerak eta gizarte zerbitzuak Hezkuntza eta osasuna\nR Arte, aisialdi eta jolas jarduerak Artistikoak eta beste zerbitzu batzuk\nS Bestelako zerbitzuak Artistikoak eta beste zerbitzu batzuk\nT Etxeetako jarduerak etxeko langileen enplegatzaile edo norberak erabiltzeko ondasunen eta zerbitzuen ekoizle gisa Artistikoak eta beste zerbitzu batzuk\nU Lurraldez gaindiko erakunde eta organismoen jarduerak Artistikoak eta beste zerbitzu batzuk\nAzkenik, kontratu mota mugagabeak eta aldi baterako kontratu motak sailkatzen dira.Mugagabeek mugagabeak eta aldizkako finkoak hartzen dituzte eta gainerakoak aldi baterakoen kategorian sailkatzen dira.\nMaparen fitxan, nabarmendutako lanbideak eta jarduerak soilik aurkezten dira, sortutako enplegu gehien hartzen dutenak._Kontratuen bilakaera_ atalean, aldiz, kategoria guztien informazioa aurkezten da.\nLangabeen tipologiaren informazioa eta sinatutako kontratuena alderatuz, merkatuko eskaintza eta eskaeraren doitze edo desdoitze maila zein den jakin daiteke.Hau da, gehien edo gutxien kontratatzen diren kolektiboak identifika daitezke eta langabeen kolektiboarekin alderatu.Horri esker, politika publikoak laneratzeko zailtasun handienak dituzten kolektiboetara bideratu daitezke.\nAtal honetan, datuen bilakaera erakusten da aukeratutako arlo geografikoan."Mapa" fitxan aurkeztutako aldagai guztien hileroko informazioa aurkezten da.Ezkerreko zutabean, intereseko arlo geografikoa aukera dezakegu eta zer aldagairen bilakaeraren berri izan nahi dugun.Datuak zuzen interpretatzeko, urtetik urterako bilakaera (esteka glosariora) begiratzea komeni da, urtarokotasunak (esteka glosariora) eragindako aldagaiak saihesteko. Bilakaera grafikoetan informazio osoa guztientzat edo emakume eta gizonentzat bereizita aurkezten da.\nArdatz horizontalean, zer aldiren bilakaera ikusi nahi den aukera daiteke.\nNola erabiltzen da tresna?\nZer esan nahi dute termino hauek?\nJarduera Ekonomikoen Sailkapen Nazionala(JESN):Ekoizpen unitateak jardueraren arabera sailkatzea eta multzokatzea ahalbidetzen du.Indarrean dagoen azken sailkapena erabiltzen da: JESN-2009. Lanbideen Sailkapen Nazionala(LSN):Lanbideari buruzko datuak antolatzeko eta gehitzeko sistema.\nUrtetik urterako alderaketa:aldi bateko, eta kasu honetan, hilabete bateko, datuen eta aurreko urteko hilabete bereko datuen alderaketa da.Adibidez, 2018ko iraileko datuak eta 2017ko irailekoak alderatzea, 2018ko abuztukoekin alderatu ordez. Horri esker, joeraren interpretazio egokiagoa egin daiteke aurreko hilabeteko alderaketarekin eginikoa baino.Urtetik urterako alderaketak aukera ematen du datuen urtarokotasunaren ondoriozko interpretazio okerrak saihesteko.\nUrtarokotasuna:Aipatzen duten urtearen uneak eragindakoak izan daitezkeen datuen aldaketak, eta ez lan merkatuaren bilakaerak eragindakoak.Urtarokotasunaz hitz egiten da maiz aldi jakinetako kontratazioei buruz hitz egiteko, hala nola udakoei edo Eguberrietakoei buruz.Datuak urtetik urtera alderatzea komeni da beti , urtarokotasunak eragindako interpretazio okerrak saihesteko. Landuna:Ordainsari baten truke lan egiten duen pertsona.Landunak soldatapekoen edo autonomoen artean sailkatzen dira.\nKontribuziozko prestazioak: Langabeziagatiko prestazioak dira, "langabezia kobratzea" gisa ezagutuak.\nPrestazio asistentzialak: Landunek kontribuziozko prestazioak ez diren beste prestazio batzuk jasotzeari dagokio.Askotarikoak izan daitezke eta, batik bat, langabeen ezaugarri pertsonalen eta familiaren ezaugarrien araberakoak dira.Kategoria horretan sartzen da, besteak beste, Diru Sarrerak Bermatzeko Errenta (DSBE).\nISEAK Fundazioa (Initiative for Socio-Economic Analysis and Knowledge) da Bizkaiker - Bizkaiko Lanaren Demografiaren Maparen erakunde arduraduna.\nBilbon dago, gizarte zientzien arloko diziplina anitzeko ekimen bat da, eta erabakiak hartzea hobetzen eta eztabaida publikoa aberasten laguntzeko helburua du.Gure espezialitateko arloak dira, besteak beste, honako hauek: lan merkatua, pobrezia eta desberdintasuna, hezkuntza, hiri politika edo genero desberdintasuna.\nGehiago jakiteko, sartu hemen: www.iseak.eu\nOraindik ere Bizkaiker - Bizkaiko Lanaren Demografiaren Mapari buruzko zalantzarik baduzu, mezu bat idatz dezakezu helbide honetara: info@iseak.eu